**MUNICIPIUL SFÂNTU GHEORGHE**

RO 520008 Sf.Gheorghe Tel: 0267-316957

str. 1 Decembrie 1918 nr. 2 Fax: 0267-311243

Judeţul Covasna E-mail: [info@sepsi.ro](mailto:info@sepsi.ro)

NR. MUNICIPIUL SFÂNTU GHEORGHE / NR. /

**CONTRACT DE DELEGARE A GESTIUNII**

**ACTIVITĂȚII DE DEZINSECȚIE, DEZINFECȚIE ȘI DERATIZARE ÎN MUNICIPIUL SFÂNTU GHEORGHE prin**

**ACHIZIȚIE PUBLICĂ DE SERVICII**

1. **PĂRŢILE CONTRACTANTE**
   1. **MUNICIPIUL SFÂNTU GHEORGHE**, cu sediul în mun. Sfântu Gheorghe, cod poştal 520008, str. 1 Decembrie 1918 nr. 2, jud. Covasna, având CIF 4404605, reprezentat prin Antal Árpád-András - primar şi Veress Ildikó – director general, în calitate de **delegatar** - **achizitor,** şi
   2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_, înregistrat la Registrul Comerțului cu nr. \_\_\_\_\_\_\_\_\_\_\_, având cont nr. ............................................................................, deschis la Trezoreria ..............................., reprezentat prin \_\_\_\_\_\_\_\_\_\_\_\_\_, în calitate de **delegat - prestator,**

În baza și în conformitate cu prevederile Legii nr. 51/2006 *a serviciilor comunitare de utilități publice*, republicată, cu modificările și completările ulterioare, respectiv Legii nr. 101/2006 *a serviciului de salubrizare a localităților*, republicată, cu modificările și completările ulterioare;

În conformitate cu prevederile Hotărârii Consiliului Local al municipiului Sfântu Gheorghe nr. \_\_\_/\_\_\_ privind aprobarea delegării gestiunii serviciului de salubrizare - activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe, prin achiziție publică de servicii;

Având în vedere Raportul procedurii nr. \_\_\_\_\_\_\_\_\_\_\_ privind atribuirea contractului de achiziție publică având ca obiect delegarea gestiunii serviciului de salubrizare - activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe, aprobat de Ordonatorul Principal de Credite (Conducătorul autorității contractante),

Au convenit de comun acord la încheierea prezentului contract.

# OBIECTUL CONTRACTULUI

* 1. Obiectul contractului reprezintă delegarea gestiunii activităților de dezinsecție, dezinfecție și deratizare din cadrul serviciului de salubrizare, pe teritoriul administrativ al municipiului Sfântu Gheorghe prin achiziție publică de servicii, în conformitate cu prevederile legislației și reglementărilor în vigoare.
  2. (1) Descrierea activităților și a obiectului delegării de gestiune sunt stabilite și reglementate în *Regulamentul de organizare și funcționare a activităților de deratizare, dezinsecție, dezinfecție în Municipiul Sfântu Gheorghe* - anexa nr. 1 la prezentul contract, respectiv *Caietul de sarcini pentru activitatea de dezinsecție, dezinfecție și deratizare în Municipiul Sfântu Gheorghe -* anexa nr. 2 la prezentul contract, aprobate prin HCL nr. \_\_\_/\_\_\_.

(2) Delegatul-prestator va asigura desfășurarea activităților care fac obiectul delegării, menționate la art. 2.1., în conformitate cu cerințele și specificațiile, criteriile și condițiile stabilite în Caietul de sarcini și Regulamentul de organizare și funcționare a activităților de dezinsecție, dezinfecție și deratizare în Municipiul Sfântu Gheorghe, care fac parte integrantă din prezentul contract.

* 1. Delegarea gestiunii activităților de dezinsecție, dezinfecție și deratizare pe teritoriul administrativ al municipiului Sfântu Gheorghe implică încredințarea prestării propriu-zise a activităților prevăzute la art. 2.1.

# DURATA CONTRACTULUI, TERMENE STABILITE

* 1. Prezentul contract intră în vigoare la data semnării acestuia de către părţile contractante și se încheie pe o durată de 2 ani de la data semnării contractului.
  2. În cazul în care una dintre părţile contractante semnează contractul la o dată ulterioară celei la care a semnat partea cocontractantă, termenul de intrare în vigoare a contractului se consideră a fi cea ulterioară.
  3. Delegatul-prestator se obligă să respecte și să se conformeze cu termenele stabilite în Caietul de sarcini și Regulament pentru activitățile/etapele aferente activităților, care fac obiectul prezentului contract.

# PREŢUL CONTRACTULUI

* 1. Preţul total al prezentului contract este de **\_\_\_\_\_\_\_\_\_\_\_\_ lei** fără TVA.
  2. Prețurile unitare aferente activităților care fac obiectul prezentului contract sunt cele prevăzute în oferta financiară depusă de către delegat-prestator, după cum urmează:

|  |  |  |  |  |  |  |
| --- | --- | --- | --- | --- | --- | --- |
|  | **Activitatea** | **u.m.** | **Cantitate** | **Preț unitar lei/u.m.**  **fără TVA** | **Nr. treceri/an** | **Preț total lei fără TVA** |
| 1. | Dezinsecție – spații  închise | mp | 8327,61 |  | 3 |  |
| 2. | Dezinsecție – spații  deschise | ha | 1.327,47 |  | 3 |  |
| 3. | Dezinfecție | mp | 8327,61 |  | 1 |  |
| 4. | Deratizare | mp | 8327,61 |  | 2 |  |

* 1. Delegatarul-achizitor se obligă să plătească delegatului-prestator contravaloarea activităților prestate în baza proceselor-verbale de recepție și a documentelor de lucru confirmate, prin ordin de plată în contul Delegatului-prestator, în cel mult 30 de zile calendaristice de la data preluării facturii la sediul Delegatarului-achizitor, în condițiile și cu respectarea dispozițiilor Caietului de sarcini și a Regulamentului.

Factura va fi emisă de către delegatul-prestator după efectuarea activităților, în baza documentelor de lucru și a proceselor-verbale de recepție, confirmate de către reprezentanții desemnați ai Delegatarului-achizitor, potrivit celor stabilite în Caietul de sarcini și Regulament.

* 1. Recepția serviciilor se va face zilnic în perioada de execuție, conform prevederilor Caietului de sarcini.
  2. Urmărirea modului de execuție a activităților se va face de către reprezentanții desemnați, care prin semnarea proceselor-verbale de recepție vor confirma cantitatea lucrărilor şi modul de execuție al acestora, conform Caietului de sarcini și a Regulamentului.

# DEFINIŢII

* 1. În prezentul contract următorii termeni vor fi interpretaţi astfel:

1. *contract* - actul juridic care reprezintă acordul de voinţă al celor două părţi, încheiat, între o autoritate contractantă, în calitate de “achizitor”, şi, un prestator de servicii, în calitate de “prestator”;
2. *preţul contractului* - preţul plătibil delegatului-prestator de către delegatarul-achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
3. *standarde* - standardele, reglementările tehnice sau orice alte asemenea prevăzute în caietul de sarcini, regulamentul serviciului şi/sau în propunerea tehnică;
4. *forţa majoră* - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă

majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

1. *zi* - zi calendaristică; *lună* - luna calendaristică (12 luni/an); *an* - 365 zile,
2. *Regulament* – Regulamentul de organizare și funcționare a activităților de deratizare dezinsecție, dezinfecție în Municipiul Sfântu Gheorghe, aprobat prin H.C.L. nr. \_\_\_/\_\_\_;
3. *Caiet de sarcini –* Caietul de sarcini pentru activitatea de dezinsecție, dezinfecție și deratizare în Municipiul Sfântu Gheorghe, aprobat prin H.C.L. nr. \_\_\_/\_\_\_;
4. *indicatori de performanță –* Indicatorii de performanță generali și garantați ai serviciului de salubrizare din municipiul Sfântu Gheorghe pentru activitatea de dezinsecție, dezinfecție și deratizare, Anexa nr. 1 la Caietul de sarcini pentru activitatea de dezinsecție, dezinfecție și deratizare în Municipiul Sfântu Gheorghe aprobat prin H.C.L. nr. \_\_\_/\_\_\_.

# STANDARDE

* 1. Delegatul-prestator va presta serviciile/activitățile cu respectarea legislației, standardelor, normelor şi normativelor în vigoare, în special cele prevăzute în mod expres în Caietul de sarcini și Regulament.

# DREPTURILE ȘI OBLIGAŢIILE DELEGATARULUI-ACHIZITOR

* 1. (1) Delegatarul-achizitor are dreptul de a urmări, controla și supraveghea prin reprezentanţii săi desemnați, în perioada derulării contractului, modul în care se respectă condiţiile şi clauzele acestuia, precum şi îndeplinirea cerinţelor de performanţă şi calitate privind activităţile de către delegatul-prestator.

(2) Delegatarul-achizitor are dreptul de a solicita de la delegatul-prestator, informații cu privire la nivelul și calitatea serviciilor prestate.

* 1. Delegatarul-achizitor este obligat să plătească preţul contractului conform dispozițiilor de la cap. 4., respectiv Caietul de sarcini și Regulament.
  2. Delegatarul-achizitor are dreptul să aplice clauzele sancţionatorii prevăzute la cap. 10, 11 din prezentul contract, în cazul în care delegatul-prestator nu respectă prevederile prezentului contract, respectiv prevederile din Regulament şi/sau Caietul de sarcini.
  3. Delegatarul-achizitor are dreptul să rezilieze prezentul contract în mod unilateral în condițiile prevăzute la Cap. 11.
  4. Drepturile și obligațiile delegatarului-achizitor prevăzute în prezentul capitol se completează cu cele stabilite în cuprinsul Regulamentului și Caietului de sarcini.

# DREPTURILE ȘI OBLIGAŢIILE DELEGATULUI-PRESTATOR

* 1. Delegatul-prestator are obligația să asigure prestarea activităților pe baza și în conformitate cu prevederile prezentului contract, Caietului de sarcini, Regulamentului, Ofertei depuse și cu respectarea prevederilor legislației, normelor și normativelor tehnice în vigoare.
  2. Delegatul-prestator are obligația de a respecta indicatorii de performanță și calitate stabiliți în anexele la prezentul contract.
  3. Delegatul-prestator, împreună cu Delegatarul-achizitor va întocmi un program unitar de acțiune, în termen de 15 zile de la data încheierii prezentului contract, conform dispozițiilor Caietului de sarcini și a Regulamentului.
  4. (1) Delegatul-prestator are obligația să furnizeze Delegatarului-achizitor, respectiv autorităţilor de reglementare competente informaţii privind modul de realizare a indicatorilor de performanţă, să aplice metodologia de comparare a acestor indicatori prin raportare la operatorul cu cele mai bune performanţe şi să asigure accesul la documentaţiile şi la actele individuale pe baza cărora prestează serviciul de utilităţi publice, în condiţiile legii.

(2) Delegatul-prestator are obligația să furnizeze delegatarului-achizitor, respectiv autorităţilor de reglementare competente informaţiile solicitate și să asigure accesul la toate documentațiile, informațiile necesare în vederea verificării, evaluării și analizării funcționării serviciului/activităților care fac obiectul prezentului contract, în condițiile legii.

* 1. Delegatul-prestator are obligația de a se supune controlului și de a se conforma măsurilor stabilite cu ocazia activității de control, precum și de a pune la dispoziția

împuterniciților/reprezentanților delegatarului-achizitor și al autorităților de reglementare competente toate datele și informațiile solicitate.

* 1. Delegatul-prestator trebuie să dețină, să păstreze la sediul său documentația pusă la dispoziție de delegatarul-achizitor, precum şi să întocmească documentele necesare, în vederea desfăşurării în condiţii de siguranţă a serviciului/activităților care fac obiectul prezentului contract.
  2. Delegatul-prestator se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea prevederilor prezentului contract.
   1. Delegatul-prestator are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat.
   2. Delegatul-prestator se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, conform prevederilor Regulamentului și Caietului de sarcini.
   3. Delegatul-prestator este responsabil și răspunzător atât de siguranţa tuturor materialelor, substanțelor, echipamentelor, operaţiunilor şi metodelor de prestare utilizate, cât şi de calificarea personalului folosit pe toată durata contractului.
   4. Delegatul-prestator declară că pe parcursul executării contractului va respecta prevederile legale privind condiţiile de muncă şi protecţia muncii, domeniul social, relații de muncă, gospodărirea apelor, protecţia mediului, protecţia monumentelor istorice, egalitatea de şanse, eficienţă energetică, care sunt în vigoare la nivel naţional şi internaţional.
   5. Delegatul-prestator asigură aplicarea şi respectarea prevederilor Legii nr. 319/2006 şi

H.G. nr. 1425/2006, referitoare la SSM. De asemenea, delegatul-prestator are obligaţia de a respecta condiţiile de utilizare, de funcţionare, de exploatare, de întreţinere, de revizie şi de verificare de către organele abilitate a utilajelor, instalaţiilor, echipamentelor, substanțelor/materialelor folosite. Documentele doveditoare privind respectarea obligaţiilor susmenţionate se vor prezenta la cererea delegatarului-achizitor.

* 1. Delegatul-prestator răspunde de îndeplinirea tuturor obligațiilor asumate prin prezentul contract, conform prevederilor legale în vigoare.
  2. Delegatul-prestator se obligă să respecte orice prevederi care derivă din reglementările legale în vigoare și din hotărârile Consiliului Local al municipiului Sfântu Gheorghe.
  3. Subdelegarea de către delegatul-prestator a gestiunii activităților de dezinsecție, dezinfecție și deratizare din cadrul serviciului de salubrizare este interzisă.
  4. (1) Delegatul-prestator este responsabil și răspunzător pentru orice vătămări, accidente, prejudicii/daune de orice natură cauzate, ce apar pe parcursul prestării activităților sau sunt în legătură cu acestea.

(2) Delegatul-prestator se obligă să plătească despăgubiri persoanelor fizice/juridice pentru prejudiciile provocate din culpă conform prevederilor legale.

* 1. Delegatul-prestator este pe deplin responsabil și răspunzător pentru conformitatea, stabilitatea și siguranţa tuturor substanțelor utilizate, operațiunilor și activităților executate, precum şi pentru procedeele de execuţie utilizate, și are obligația de a respecta prevederile şi reglementările legale în vigoare în domeniu.
  2. Delegatul-prestator are obligația de a lua toate măsurile necesare pentru evitarea oricărui pericol în cadrul prestării serviciilor.
  3. Delegatul-prestator se obligă să încheie contracte de asigurare pentru infrastructura necesară desfăşurării activităţilor, în conformitate cu legislaţia în vigoare.
  4. Delegatul-prestator are obligația de a desfășura activitățile în conformitate și cu respectarea prevederilor legislației în vigoare.
  5. Delegatul-prestator se obligă să asigure prestarea activităților care fac obiectul prezentului contract, numai prin personal calificat și atestat conform legislației în vigoare pentru prestarea activităților.
  6. Delegatul-prestator asigură deținerea tuturor autorizațiilor/certificatelor/atestatelor necesare prevăzute de legislația în vigoare pentru desfășurarea activităților care fac obiectul prezentului contract, pe toată perioada de derulare a prezentului contract, în condițiile legii.
  7. Delegatul-prestator se obligă să asigure derularea activităților, respectiv a etapelor/fazelor aferente în conformitate și cu respectarea celor stabilite în Caietul de sarcini și Regulament.
  8. Delegatul-prestator se obligă ca pe toată durata de valabilitate a prezentului contract să respecte și să îndeplinească obligațiile și îndatoririle prevăzute în sarcina lui în cuprinsul Caietului de sarcini și Regulament.
  9. Drepturile și obligațiile Delegatului-prestator prevăzute în prezentul capitol se completează cu cele stabilite în cuprinsul Regulamentului și Caietului de sarcini.

# ÎNCEPERE, FINALIZARE, ÎNTÂRZIERI, SISTARE

* 1. Delegatul-prestator are obligaţia de a începe prestarea activităților în conformitate cu cele stabilite în programul unitar de acțiune, cu respectarea Regulamentului și Caietului de sarcini.
  2. În cazul încetării înainte de termen a prezentului contract, sau neacordării/retragerii/încetării valabilității licenței, delegatul-prestator are obligația, la solicitarea delegatarului-achizitor de a asigura continuitatea prestării activităților care fac obiectul prezentului contract până la data desemnării noului delegat-prestator, dar nu mai mult de 90 de zile.

# PENALITĂŢI, DAUNE-INTERESE, SANCȚIUNI

* 1. (1) În cazul în care, din vina sa exclusivă, delegatul-prestator întârzie sau nu îşi îndeplinește obligaţiile asumate prin contract în termenele și condițiile stabilite, ori îşi execută obligaţiile în mod necorespunzător, delegatarul-achizitor are dreptul de a reține, cu titlu de penalități, o sumă echivalentă cu 0,1% din valoarea activităților neexecutate, începând cu prima zi după termenul de scadență și până la îndeplinirea obligațiilor.

(2) În cazul neefectuării în termen din culpa sa exclusivă a activității stabilite prin documentul de lucru, delegatarul-achizitor va aplica delegatului-prestator o penalizare de 1% din valoarea serviciilor care fac obiectul documentului de lucru pentru fiecare zi de întârziere.

* 1. În cazul în care, delegatarul-achizitor nu onorează facturile în termenul prevăzut la art.

4.3. acesta va fi obligat să plătească penalități în valoare de 0,1% pentru fiecare zi de întârziere din valoarea facturii neachitate sau, după caz, din plata neefectuată dacă factura s-a onorat parțial.

* 1. Delegatul-prestator are obligația de a despăgubi persoanele fizice sau juridice pentru prejudiciile provocate din culpă, conform prevederilor legale în vigoare.
  2. În cazurile de nerespectare de către Delegatul-prestator a obligaţiilor contractuale asumate, Delegatarul-achizitor are dreptul să solicite, pe baza unor analize şi justificări fundamentate, retragerea licenţei de către A.N.R.S.C., penalizări sau daune-interese, poate încasa garanţiile de bună execuţie sau poate rezilia contractul, conform prevederilor art. 6 alin. (2) din Legea nr. 101/2006, cu modificările și completările ulterioare.

# ÎNCETAREA, REZILIEREA CONTRACTULUI

* 1. Prezentul contract încetează în următoarele situaţii:
     1. la expirarea duratei stabilite la art. 3.1. prin executarea de către ambele părţi a tuturor obligaţiilor ce le revin conform prezentului contract şi legislaţiei aplicabile;
     2. prin reziliere.
  2. În situaţia rezilierii totale/parţiale din cauza neexecutării/executării parţiale de către delegatul-prestator a obligaţiilor contractuale, acesta va datora delegatarului-achizitor daune-interese cu titlu de clauză penală în cuantum egal cu valoarea obligaţiilor contractuale neexecutate.
  3. Rezilierea prezentului contract nu va avea niciun efect asupra obligaţiilor deja scadente între părţile contractante.
  4. Părţile sunt de drept în întârziere prin simplul fapt al nerespectării clauzelor prezentului contract.
  5. Rezilierea operează de drept, fără intervenţia instanţelor judecătoreşti şi fără alte formalităţi, după 10 zile de la notificarea scrisă, trimisă celeilalte părţi.
  6. Delegatarul-achizitor îşi rezervă dreptul de a denunţa unilateral prezentul contract, în cel mult 30 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului ar fi contrară interesului public, sub condiţia notificării delegatului-prestator cu cel puţin 10 zile înainte de momentul denunţării.
  7. Delegatarul-achizitor poate proceda la rezilierea unilaterală a contractului, fără efectuarea vreunei formalităţi şi fără intervenţia instanţei de judecată, în situaţia în care delegatul-prestator subcontractează sau cesionează cu încălcarea prevederilor legislaţiei în vigoare sau a prezentului contract, drepturile şi obligaţiile sale asumate prin prezentul contract.
  8. Delegatarul-achizitor îşi rezervă dreptul de a rezilia în mod unilateral prezentul contract în cazul nerespectării repetate de către delegatul-prestator a obligațiilor contractuale şi dacă operatorii nu adoptă programe de măsuri care să respecte condiţiile contractuale şi să asigure atingerea, într-un interval de timp prestabilit, a parametrilor de calitate asumaţi, respectiv în cazul nerespectării indicatorilor de performanță de către delegatul-prestator, conform prevederilor art. 9 alin. (3) din Legea nr. 51/2006, republicată cu modificările și completările ulterioare.
  9. Prezentul contract se reziliază de plin drept în cazul retragerii licenței de operare a delegatului-prestator, în condițiile legii.
  10. Delegatarul-achizitor are dreptul de a denunța în mod unilateral contractul în perioada de valabilitate a acestuia în condițiile prevăzute la art. 223 din Legea nr. 98/2016 privind achizițiile publice, cu modificările și completările ulterioare.

# AJUSTAREA PREŢULUI CONTRACTULUI

* 1. Pentru serviciile prestate, plăţile datorate de delegatarul-achizitor către delegatul-prestator sunt cele stabilite conform Cap. 4.
  2. Prețul prezentului contract nu se ajustează.

# SUBCONTRACTANŢI

* 1. Subcontractarea prestării activităților se poate face numai în condițiile prevăzute în legislația din domeniul achizițiilor publice.
  2. Delegatul-prestator poate încheia contracte cu subcontractanți în aceleași condiții în care el a semnat contractul cu delegatarul-achizitor, cu condiția înștiințării și obținerii acordului prealabil expres al delegatarului-achizitor.
  3. (1) Delegatul-prestator are obligația de a prezenta delegatarului-achizitor toate contractele încheiate cu subcontractanții.

(2) Lista subcontractanților, cu datele de recunoaștere ale acestora, cât și contractele încheiate cu aceștia devin anexe la prezentul contract.

* 1. (1) Delegatul-prestator este pe deplin răspunzător față de delegatarul-achizitor de modul în care îndeplinește contractul. Niciun contract de subcontractare nu creează raporturi contractuale între subcontractant și delegatarul-achizitor.

1. Subcontractantul este pe deplin răspunzător față de delegatul-prestator de modul în care își îndeplinește partea sa din contract.
2. Delegatul-prestator are dreptul de a pretinde daune-interese subcontractanților, dacă aceștia nu își îndeplinesc partea lor din contract.
   1. Delegatul-prestator are dreptul de a înlocui/implica noi subcontractanți în perioada de derulare a contractului, numai dacă subcontractantul nu a îndeplinit partea sa din contract și doar cu condiția înştiinţării şi obţinerii acordului prealabil expres al delegatarului-achizitor. Schimbarea subcontractantului nu va modifica preţul contractului.
   2. Delegatul-prestator are obligația de a respecta prevederile referitoare la subcontractare, prevăzute în Legea nr. 98/2016 privind achizițiile publice, cu modificările și completările ulterioare, respectiv H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare.

# CESIUNEA CONTRACTULUI

* 1. Delegatul-prestator are obligația de a nu transfera total sau parţial obligaţiile sale asumate prin prezentul contract.
  2. Cesiunea sau novația prezentului contract este posibilă numai în cazul divizării, fuzionării ori înființării unei filiale a delegatului-prestator, cu respectarea condițiilor contractuale inițiale, respectiv prevederilor legislației din domeniul achizițiilor publice și cu aprobarea autorităților deliberative ale delegatarului-achizitor.

# GARANŢIA DE BUNĂ EXECUŢIE A CONTRACTULUI

* 1. Delegatul-prestator are obligaţia de a constitui garanţia de bună execuţie în valoare de 10% din valoarea totală a contractului, fără TVA, conform celor menţionate în prezentul capitol, în termen de cel mult 5 zile lucrătoare de la data semnării contractului.

Termenul de 5 zile poate fi prelungit la solicitarea justificată a Delegatului-prestator, fără a depăşi 15 zile de la data semnării contractului.

* 1. Garanţia de bună execuţie se constituie prin virament bancar sau printr-un instrument de garantare emis în condiţiile legii, astfel:

1. scrisoare de garanţie emisă de o instituţie de credit din România sau din alt stat;
2. scrisoare de garanţie emisă de o instituţie financiară nebancară din România sau din alt stat;
3. asigurare de garanţii emisă:
   * fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;
   * fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară.
   1. În cazul în care garanţia se constituie prin reţineri succesive din sumele datorate pentru facturi parţiale, delegatul-prestator are obligaţia de a deschide un cont la dispoziţia achizitorului, la unitatea Trezorerie Statului şi iniţial va depune în acest sens 0,5 % din preţul contractului fără TVA.
   2. Delegatarul-achizitor are dreptul de a emite pretenţii asupra garanţiei de bună execuţie, în limita prejudiciului creat, dacă delegatul-prestator nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie delegatarul- achizitor are obligaţia de a notifica acest lucru contractantului, precizând totodată obligaţiile care nu au fost respectate, precum şi modul de calcul al prejudiciului.
   3. Delegatarul-achizitor are obligaţia de a elibera/restitui garanţia de bună execuţie în condiţiile legii, în termen de 14 zile de la data îndeplinirii de către delegat-prestator a obligațiilor asumate prin prezentul contract, dacă nu a ridicat până la acea dată pretenții asupra ei.

# FORŢA MAJORĂ

* 1. Forţa majoră este constatată de o autoritate competentă.
  2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
  3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
  4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
  5. Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

# SOLUŢIONAREA LITIGIILOR

* 1. Delegatarul-achizitor şi delegatul-prestator vor face toate eforturile pentru a rezolva pe cale amiabilă orice neînţelegere în cadrul sau în legătură cu îndeplinirea contractului.
  2. Dacă părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

# DOCUMENTELE CONTRACTULUI

* 1. Prezentul contract are următoarele anexe:
     1. Regulamentul de organizare și funcționare a activităților de deratizare, dezinsecție, dezinfecție în Municipiul Sfântu Gheorghe, aprobat prin H.C.L. nr. \_\_\_/\_\_\_ - anexa nr. 1 la prezentul contract;
     2. Caietul de sarcini de organizare și funcționare a activităților de dezinsecție, dezinfecție și deratizare în Municipiul Sfântu Gheorghe, aprobat prin H.C.L. nr. \_\_\_/\_\_\_ - anexa nr. 2 la prezentul contract;
     3. Indicatorii de performanță generali și garantați ai serviciului de salubrizare din municipiul Sfântu Gheorghe pentru activitatea de dezinsecție, dezinfecție și deratizare, anexa nr. 1 la Caietul de sarcini pentru activitatea de dezinsecție, dezinfecție și deratizare în Municipiul Sfântu Gheorghe aprobat prin H.C.L. nr. \_\_\_/\_\_\_ - anexa nr. 3 la prezentul contract;
     4. Garanția de bună execuție - anexa nr. 4 la prezentul contract.

# MODIFICAREA CONTRACTULUI

* 1. Părțile au dreptul, în perioada de valabilitate a prezentului contract, de a conveni modificarea și/sau completarea clauzelor acestuia, în limitele și condițiile dispozițiilor legislației în vigoare, respectiv în conformitate cu prevederile art. 221-222 din Legea nr. 98/2016, coroborat cu prevederile H.G. nr. 395/2016, cu modificările și completările ulterioare.
  2. Partea care propune modificarea contractului are obligația de a transmite în scris celeilalte părți propunerea de modificare.
  3. Prezentul contract se poate modifica doar prin acordul comun al părților, prin încheierea unui act adițional.
  4. Orice modificare a prezentului contract trebuie aprobat în prealabil de către autoritatea deliberativă a delegatarului-achizitor, conform prevederilor art. 8 alin. (3) lit d2) din Legea nr. 51/2006 a serviciilor comunitare de utilități publice, republicată, cu modificările și completările ulterioare.

1. Prezentului contract îi sunt aplicabile prevederile Legii nr. 544/2001 privind liberul acces la informaţiile de interes public, cu modificările și completările ulterioare.

*Prezentul contract conţine \_ pagini precum și anexe, şi s-a încheiat în 3 exemplare originale, câte unul pentru fiecare parte şi un exemplar în dosarul achiziţiei publice.*

**DELEGATAR-ACHIZITOR DELEGAT-PRESTATOR MUNICIPIUL SFÂNTU GHEORGHE   
 Primar**

**Antal Árpád-András**

**Director General Veress Ildikó**

**Vizat Juridic**