**Nr. 10897/25.02.2025**

**PROIECT DE HOTĂRÂRE**

**privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului**

**Sfântu Gheorghe, prin achiziție publică de servicii**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 10893/25.02.2025 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 10895//25.02.2025 al **Direcției de gospodărire comunală** din cadrul Primăriei municipiului Sfântu Gheorghe;

Având în vedere prevederile art. 1, alin. (2), lit. e), art. 2. lit. e) şi g), art. 3, art. 8, alin. (3), lit. d), lit. i), art. 22 din Legea serviciilor comunitare de utilități publice nr. 51/2006, cu modificările şi completările ulterioare;

Având în vedere art. 2, alin. (1), alin. (3), lit. k), art. 6, alin. (1), lit. e), lit. h) și lit. l), art. 8, alin. (1), art.12, art. 14 din Legea serviciului de salubrizare a localităților nr. 101/2006, republicată, cu modificările şi completările ulterioare;

Având în vedere Ordinul ANRSC nr. 82/2015 privind aprobarea Regulamentului-cadru al serviciului de salubrizare a localităților;

Având în vedere Ordinul nr. 520 din 27 noiembrie 2018 pentru modificarea şi completarea Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 82/2015 privind aprobarea Regulamentului-cadru al serviciului de salubrizare a localităţilor;

Având în vedere Ordinul ANRSC nr. 111/2007 privind aprobarea Caietului de sarcini-cadru al serviciului de salubrizare a localităților;

Având în vedere art. 38. lit. b) din Legea nr. 95/2006, privind reforma în domeniul sănătății, republicată, cu modificările și completările ulterioare;

Având în vedere prevederile Legii 98/2016, privind achizițiile publice, cu modificările și completările ulterioare;

Având în vedere parcurgerea procedurii prevăzute de art. 7 alin. (13) din Legea nr. 52/2003 privind transparența decizională în administrația publică, republicată, cu modifiările ulterioare;

Procedura de urgență este justificată de necesitatea demarării preocedurii de achiziție publică în vederea contractării de urgență a unui operator, care să înceapă demersurile de dezinsecție, dezinfecție și deratizare cu scopul protejării sănătății cetățenilor și conformării cerințelor legale cu privire la continuitatea serviciilor privind activitatea de salubrizare.

În conformitate cu prevederile art. 129 alin (2), lit. d), și alin. (7) lit. n) din OUG nr. 57/2019 privind Codul administrativ, cu modificările și completările ulterioare;

În temeiul art. 139, alin. (1) şi art. 196 alin (1), lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1. - Se aprobă Studiul de oportunitate privind modalitatea de gestiune a serviciului public de salubrizare pentru activitatea de dezinsecție, dezinfecție și deratizare în municipiul Sfântu Gheorghe, Anexa nr. 1, care face parte integrantă din prezenta hotărâre.**

**ART. 2. - Se aprobă Caietul de sarcini pentru activitatea de dezinsecție, dezinfecție și deratizare, Anexa nr. 2, care face parte integrantă din prezenta hotărâre.**

**ART. 3. - Se aprobă Regulamentul de organizare şi funcționare a activităților de dezinsecție, dezinfecție și deratizare în municipiul Sfântu Gheorghe, Anexa nr. 3, care face parte integrantă din prezenta hotărâre.**

**ART. 4. - Se aprobă proiectul Contractului de delegare a gestiunii activității de dezinsecție, dezinfecție și deratizare în municipiul Sfântu Gheorghe prin achiziție publică de servicii, anexa nr. 4 la prezenta hotărâre, din care face parte integrantă.**

**ART. 5. - Se aprobă Strategia de contractare, anexa nr. 5 la prezenta hotărâre, din care face parte integrantă.**

**ART. 6. – Se aprobă Formularele procedurii de achiziție publică de salubrizare pentru activitatea de dezinsecție, dezinfecție și deratizare în municipiul Sfântu Gheorghe, anexa nr. 6 la prezenta hotărâre, din care face parte integrantă.**

**ART. 7. - Se aprobă Fișa de date a procedurii de achiziție publică a delegării serviciului public de salubrizare pentru activitatea de dezinsecție, dezinfecție și deratizare în municipiul Sfântu Gheorghe, anexa nr. 7 la prezenta hotărâre, din care face parte integrantă.**

**ART. 8. - Se aprobă Formularul standard pentru documentul unic de achiziții europene (DUAE), anexa nr. 8 la prezenta hotărâre, din care face parte integrantă.**

**ART. 9 - Cu semnarea contractului de delegare se mandatează Primarul municipiului Sfântu Gheorghe, dl. Antal Árpád-András.**

**ART. 10 - Cu ducerea la îndeplinire a prezentei hotărâri se încredințează Direcția generală de gospodărire comunală, Direcția generală economică și fiscală, Compartimentul achiziții publice și Compartimentul de relații cu asociații de proprietari.**

**ART.11. - La data intrării în vigoare a prezentei Hotărâri se abrogă HCL nr. 196/2023 privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe, prin achiziție publică de servicii.**

Sfântu Gheorghe, la \_\_\_\_\_\_\_\_\_\_ 2025.

**PREŞEDINTE DE ȘEDINȚĂ**

**Nr. 10895/25.02.2025**

**RAPORT DE SPECIALITATE**

**privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ**

**al municipiului Sfântu Gheorghe, prin achiziție publică de servicii**

Serviciul public de dezinsecție, dezinfecție și deratizare a domeniului public și privat al municipiului Sfântu Gheorghe face parte din sfera serviciilor comunitare de utilități publice și se desfășoară sub controlul, conducerea sau coordonarea activităților administrației publice locale, în scopul combaterii bolilor, dăunătorilor și a germenilor patogeni (rozătoare, insecte artopode etc), pentru protejarea sănătății populației și a mediului înconjurător.

Astfel, autoritățile deliberative ale unităților administrativ-teritoriale au competența exclusivă în ceea ce privește înființarea, organizarea, gestionarea și coordonarea serviciului de salubrizare – activitatea de dezinsecție, dezinfecție și deratizare, iar una dintre atribuțiile lui este de a elabora și aproba studii cu respectarea cerințelor legislației în vigoare.

Prin urmare, a fost elaborat un studiu de oportunitate prin care s-a analizat două tipuri de gestiune: gestiunea directă și gestiunea delegată. Prin studiu s-a demonstrat necesitatea și oportunitatea realizării serviciului prin delegarea gestiunii prin contract de achiziție publică.

Prin caietul de sarcini au fost stabilite condițiile de desfășurare a activităților specifice de deratizare, dezinsecție, dezinfecție, stabilind nivelurile de calitate și condițiile tehnice necesare funcționării acestui serviciu.

În conformitate cu prevederile Legii serviciilor comunitare de utilități publice nr. 51/2006, republicată, art. 30 alin. (1) ”Organizarea și desfășurarea procedurilor de atribuire a contractului de delegare a gestiunii pentru serviciile de utilități publice prevăzute la art. 1 alin. (2) se fac în baza unei documentații de atribuire de delegatar, după caz, în conformitate cu dispozițiile Legii nr. 98/2016, Legii nr. 99/2016 și Legii nr. 100/2016.”

Alegerea procedurii și aprobarea documentației de atribuire a contractelor de delegare a gestiunii se fac prin hotărâri ale autorităților deliberative ale unităților administrativ-teritoriale.

Opțiunea de gestiune delegată a activităților de deratizare, dezinsecție, dezinfecție prin contract de prestări servicii, cu o durată de 2 ani este o procedură competitivă, deschisă tuturor participanților interesați, este metoda economică cea mai sigură pentru a obține cel mai bun raport calitate-preț și presupune costurile cele mai mici pentru autoritatea publică locală.

De asemenea, responsabilitatea rezultatelor activității este a operatorului, autoritatea fiind responsabilă de monitorizarea conformității activității de prevederile contractuale.

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată;

Procedura de urgență este justificată de necesitatea demarării preocedurii de achiziție publică în vederea contractării de urgență a unui operator, care să înceapă demersurile de dezinsecție, dezinfecție și deratizare cu scopul protejării sănătății cetățenilor și conformării cerințelor legale cu privire la continuitatea serviciilor privind activitatea de salubrizare.

**Având în cedere că HCL al municipiul Sfântu Gheorghe nr.196/2023 privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe, prin achiziție publică de servicii nu s-a finalizat, prevederile acestuia devenind desuete, acesta se abrogă la data intrării în vigoare a noii hotărâri.**

Ținând cont de faptul că, asigurarea serviciului de salubritate – activitatea de deratizare, dezinsecție, dezinfecție corespunzător pentru toți cetățenii municipiului Sfântu Gheorghe este un obiectiv important pentru Consiliul Local al municipiului Sfântu Gheorghe, propunem Proiectul de hotărâre spre analiză și dezbatere în vederea luării unei decizii privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe.

**Director general**

**Bíró László**

**Nr. 10893/25.02.2025**

**REFERAT DE APROBARE**

**privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ**

**al municipiului Sfântu Gheorghe, prin achiziție publică de servicii**

Serviciul public de dezinsecție, dezinfecție și deratizare a domeniului public și privat al municipiului Sfântu Gheorghe face parte din sfera serviciilor comunitare de utilități publice și se desfășoară sub controlul, conducerea sau coordonarea activităților administrației publice locale, în scopul combaterii bolilor, dăunătorilor și a germenilor patogeni (rozătoare, insecte artopode etc), pentru protejarea sănătății populației și a mediului înconjurător.

Astfel, autoritățile deliberative ale unităților administrativ-teritoriale au competențe exclusive în ceea ce privește înființarea, organizarea, gestionarea și coordonarea serviciului de salubrizare – activitatea de dezinsecție, dezinfecție și deratizare, iar una dintre atribuțiile lui este de a elabora și aproba studii cu respectarea cerințelor legislative în vigoare.

S-a elaborat un studiu de oportunitate prin care s-a analizat cele două tipuri de gestiune: gestiunea directă și gestiunea delegată. Acest studiu a demonstrat necesitatea și oportunitatea gestiunii serviciului prin delegare prin contract de achiziție publică a serviciului public de salubrizare pentru prestarea activității de deratizare, dezinsecție, dezinfecție în municipiul Sfântu Gheorghe.

Prin caietul de sarcini au fost stabilite condițiile de desfășurare a activităților specifice de dezinsecție, dezinfecție și deratizare, stabilind nivelurile de calitate și condițiile tehnice necesare funcționării acestui serviciu.

Opțiunea de gestiune delegată a activităților de dezinsecție, dezinfecție și deratizare prin contract de prestări servicii, cu o durată de 2 ani este o procedură competitivă, deschisă tuturor participanților interesați, este metoda economică cea mai sigură pentru a obține cel mai bun raport calitate-preț, presupune costurile cele mai mici pentru autoritatea publică locală.

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată;

Procedura de urgență este justificată de necesitatea demarării preocedurii de achiziție publică în vederea contractării de urgență a unui operator, care să înceapă demersurile de dezinsecție, dezinfecție și deratizare cu scopul protejării sănătății cetățenilor și conformării cerințelor legale cu privire la continuitatea serviciilor privind activitatea de salubrizare.

**La data intrării în vigoare a noii Hotărâri se abrogă HCL al municipiul Sfântu Gheorghe nr.196/2023 privind aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe, prin achiziție publică de servicii.**

Ținând cont de cele menționate mai sus consider oportun aprobarea delegării gestiunii serviciului de salubrizare – activitatea de dezinsecție, dezinfecție și deratizare pe teritoriul administrativ al municipiului Sfântu Gheorghe.

**VICEPRIMAR**

**TOTH-BIRTAN CSABA**

Anexa nr.1 la HCL \_\_\_\_\_/2025

**STUDIU DE OPORTUNITATE**

**privind modalitatea de gestiune a serviciului public de salubrizare pentru activitatea de dezinsecție, dezinfecție și deratizare în municipiul Sfântu Gheorghe**

**CAPITOLUL I. Date generale**

Serviciul public de salubrizare a localităților face parte din sfera serviciilor comunitare de utilități publice și se desfășoară sub controlul, conducerea sau coordonarea autorităților administrației publice locale în scopul salubrizării localităților.

Legea nr. 101/2006 a serviciului de salubrizare a localităților definește activitățile serviciului de salubrizare, printre care se regăsește și dezinsecția, dezinfecția și deratizarea.

Modul de organizare și funcționare a serviciului trebuie să se realizeze pa baza unor principii definite de Lege și anume:

1. protecția sănătății populației;
2. responsabilitatea față de cetățeni;
3. conservarea și protecția mediului înconjurător;
4. asigurarea calității și continuității serviciului;
5. tarifarea echitabilă, corelată cu calitatea și cantitatea serviciului prestat;
6. securitatea serviciului;
7. dezvoltarea durabilă

**Utilizatorii/beneficiarii serviciilor de dezinsecție, dezinfecție și deratizare sunt:**

* Casnici: persoane fizice și asociații de locatari sau proprietari, locuitori al municipiului;
* Agenți economici care își desfășoară activitatea pe teritoriul municipiului Sfântu Gheorghe;
* Instituții publice cu sedii sau filiale în municipiul Sfântu Gheorghe.

**Gestiunea serviciilor publice de dezinsecție, dezinfecție și deratizare poate fi realizată prin următoarele modalități:**

* gestiune directă;
* gestiune delegată.

Alegerea modalității de gestiune pentru activitatea de dezinsecție, dezinfecție și deratizare se face prin hotărâri ale autorităților deliberative ale unităților administrativ-teritoriale.

Atribuirea activității de dezinsecție, dezinfecție și deratizare se efectuează distinct de celelalte activități specifice serviciului de salubrizare.

Organizarea, reglementarea, conducerea, coordonarea, monitorizarea și controlul funcționării serviciilor de dezinsecție, dezinfecție și deratizare intră în atribuțiile administrației publice locale.

* 1. **Scopul studiului de Oportunitate**

Scopul Studiului de Oportunitate constă în determinarea modalității de gestiune a serviciului public de salubrizare și anume a activităților de dezinsecție, deratizare si dezinfecție din municipiul Sfântu Gheorghe.

* 1. **Obiectivele principale și specifice serviciului de dezinsecție, dezinfecție și deratizare sunt:**

1. protecția sănătății oamenilor și a mediului prin combaterea și stingerea focarelor de artropode și rozătoare vectori de maladii transmisibile și/sau generatoare de disconfort;
2. protecția sănătății populației prin urmărirea calității serviciului prestat de operatori;
3. îmbunătățirea condițiilor de viață ale cetățenilor prin combaterea eficientă a vectorilor generatori de disconfort și cu risc epidemiologic;
4. responsabilitatea față de cetățenii municipiului Sfântu Gheorghe, privind adoptarea unor tarife echitabile și accesibile tuturor consumatorilor;
5. protecția cetățenilor și animalelor de insecte și rozătoare care sunt vectori potențial transmițători de boli grave (rabie, salmoneloze, hepatită virală, meningoencefalită epidemică, viroze, TBC etc.);
6. promovarea calității și eficienței activității de dezinsecție, dezinfecție și deratizare;
7. dezvoltarea durabilă a serviciilor de dezinsecție, dezinfecție și deratizare.

**1.3. Aria delegării**

Aria delegării este reprezentată de suprafața cuprinsă în aria administrativ-teritorială a municipiului Sfântu Gheorghe pentru obiectivele identificate în cadrul fiecărei activități, unde viitorul operator va avea exclusivitatea activității, conform Legii nr. 101/2006 și a Ordinului ANRSC nr. 82/2015.

**CAPITOLUL II. Descrierea activităților de dezinfecție, dezinsecție și deratizare**

**2.1. Dezinsecția** este o activitate de combatere a insectelor prin mijloace ecologice, biologice și chimice, având ca scop menținerea unui nivel scăzut al densității insectelor, realizând condiții corespunzătoare de igienă și confort pentru populație, precum și eliminarea riscurilor de transmitere a unor boli prin intermediul insectelor vectoare.

Dezinsecția se realizează prin următoarele etape:

a) **delarvizare** - operația care are drept scop tratarea habitatelor larvare, respectiv malurile lacurilor, suprafețele luciului de apă stătătoare și a zonelor mlăștinoase;

b) **dezinsecția preventivă** (profilactică) care are scopul de a împiedica înmulțirea și răspândirea insectelor, prin crearea de condiții nefavorabile dezvoltării acestora, aceasta având caracter permanent;

c) **dezinsecția curativă** (de combatere) în focar care urmărește distrugerea și îndepărtarea insectelor (și/sau artropodelor) din unitatea asupra căreia se acționează; se realizează la intervale repetate pentru distrugerea focarelor, fiind urmată de dezinsecția profilactică.

Cu scopul atingerii obiectivelor referitor la controlul insectelor, a țânțarilor în particular, trebuie avuți în vedere o serie de factori favorizanți dezvoltării și înmulțirii acestora:

* vecinătatea luciului de apă;
* existența unor băltiri datorită lipsei unui sistem de drenaj adecvat (existența gurilor de preluare a apelor situate în contrapantă);
* existența unor activități care conduc la apariția și menținerea unor surse de apă, mediu propice pentru dezvoltarea țânțarilor;
* rezervoare de apă tehnologică, echipamente sau utilaje care permit acumularea apei (cupe de excavator, basculante), recipienți, anvelope depozitate, etc.

Delarvizarea și dezinsecția pentru țânțarii adulți se va realiza ținând cont de toate aceste aspecte.

Dezinsecția pentru combaterea țânțarilor se va executa:

1. lunar, în sezonul cald, pe spațiile deschise prevăzute în programul unitar de acțiune, prin aplicarea de tratamente (de preferat insecticide ecologice) pentru combaterea țânțarilor adulți și a larvelor de țânțari.
2. în spațiile comune închise ale clădirilor, inclusiv subsoluri umede sau inundate de minimum 3 tratamente pe an și ori de câte ori este nevoie, corespunzător concentrației și tipului de substanțe ce urmează a fi utilizate.

Pentru combaterea altor vectori dezinsecția se execută:

1. trimestrial și ori de câte ori este nevoie, în spațiile închise ale operatorilor economici cu profil nealimentar, instituțiilor publice și spațiile comune închise ale clădirilor;
2. lunar și ori de câte ori este nevoie, în spațiile închise ale operatorilor economici cu profil alimentar și ale unităților sanitare;
3. numai la solicitarea persoanelor fizice din spațiile cu destinație de locuință.

**2.2. Deratizarea** reprezintă un complex de măsuri aplicate permanent în scopul distrugerii rozătoarelor dăunătoare (șoareci, șobolani), vectori de maladii transmisibile și/sau generatoare de disconfort și menținerii acestora la un nivel numeric redus.

Deratizarea previne și combate transmisia unor boli de către rozătoare, prin mușcătură sau contact. Pericolul mare pe care-l reprezintă rozătoarele dăunătoare, constă în aceea că acestea provoacă numeroase pagube materiale și reprezintă un pericol pentru sănătate. Rolul rozătoarelor în transmiterea unui număr mare de boli bacteriene, virotice și parazitare, atât la om cât și la animale, este bine cunoscut. Șoarecii, dar mai ales șobolanii, sunt rezervoare de infecție și vectori, răspândind trichineloza, leptospiroza, bruceloza, febra aftoasă, gastroenterita virotică, antraxul, turbarea, toxiinfecțiile alimentare etc.

Măsurile de combatere a rozătoarelor sunt preventive, realizându-se prin împiedicarea pătrunderii și stabilirii rozătoarelor în obiective; profilactice, realizându-se prin îndepărtarea surselor de apă și hrană pentru rozătoare; defensive, realizându-se prin amplasarea de stații de intoxicare cu morneli toxice în locații bine definite sau prin amplasarea de momeli în galeriile existente și constatate pe teren.

Din punctul de vedere al frecvenței, deratizarea se execută:

a) pentru operatorii economici cu profil nealimentar și asociațiile de proprietari/locatari, cel puțin o dată pe semestru și ori de câte ori este nevoie pentru stingerea unui focar;

b) pentru operatorii economici cu profil alimentar, cel puțin o dată pe trimestru și ori de câte ori este nevoie pentru stingerea unui focar, cu respectarea prevederilor legale referitoare la siguranța alimentului;

c) pentru spațiile deschise din domeniul public și privat al unității administrativ-teritoriale în conformitate cu programul unitar de acțiune, dar nu mai puțin de 3 tratamente pe an;

d) pentru persoanele fizice, la solicitarea acestora sau ori de câte ori este nevoie pentru stingerea unui focar.

**2.3. Dezinfecția** este o metodă a igienei care constă în operațiuni de prevenire și combatere a bolilor infecțioase și parazitare la om și animale, urmârindu-se eliminarea germenilor patogeni de pe suprafețele supuse acestor operațiuni. Dezinfecția previne dezvoltarea germenilor patogeni, transmițători de boli și combate răspândirea în masă a bolilor transmisibile.

Dezinfecția se realizează: preventiv (profilactic), având drept scop distrugerea eventualilor germeni patogeni sau condiționat patogeni, care în mod normal constituie microbismul local și se dezvoltă, influențând negativ starea de sănătate a oamenilor și animalelor; de necesitate - se efectuează pentru combaterea unor boli infecțioase sau parazitare din momentul înregistrării primelor cazuri de boală și până la lichidarea întregului focar.

Dezinfecția se va face la solicitarea persoanelor fizice și juridice, conform Ordinului ANRSC nr. 82/2015, cu modificările și completările ulterioare.

**2.4. Descrierea locațiilor pentru care se face delegarea de gestiune**

**A) Dezinsecția** se efectuează în:

1. clădiri ale unităților sanitare de pe raza unității administrativ-teritoriale;
2. clădiri ale instituțiilor publice, altele decât unitățile sanitare;
3. spațiile comune închise din clădirile de tip condominiu (casa scării, subsol și alte asemenea) ale persoanelor fizice și juridice, inclusiv asociații de proprietari/locatari;
4. spațiile deschise din domeniul public și privat al unității administrativ-teritoriale: terenuri ale instituțiilor publice din subordine, parcuri, spații verzi, cimitire, maluri de lac, piețe, târguri, oboare, bâlciuri și alte asemenea;
5. spațiile deschise din proprietatea privată a persoanelor fizice și juridice: terenuri ale operatorilor economici, terenuri ale persoanelor fizice și asociațiilor de proprietari/locatari, terenuri ale instituțiilor publice, altele decât cele prevăzute la lit. d);
6. căminele și canalele aferente rețelelor edilitare: alimentare cu apă, canalizare, alimentare cu energie terrnică, telefonie, rețele subterane de fibră optică și alte asemenea;
7. clădiri ale operatorilor economici, clădiri ale persoanelor fizice, inclusiv apartamente din imobile de tip condominiu;
8. subsoluri umede sau inundate;
9. depozite de deșeuri municipale, stații de compostare a deșeurilor biodegradabile, stații de transfer, stații de sortare și alte instalații de tratare/eliminare a deșeurilor;
10. alte obiective identificate ca reprezentând focare de infestare și care pot pune în pericol

sănătatea oamenilor și a animalelor.

**B) Dezinfecția** se efectuează în:

1. depozitele de deșeuri municipale;
2. încăperile din cadrul condominiilor prevăzute cu tobogan, destinate colectării deșeurilor municipale;
3. spațiile special amenajate pentru colectarea deșeurilor menajere;
4. mijloace de transport în comun;
5. clădiri ale instituțiilor publice, ale operatorilor economici și ale persoanelor fizice;
6. locurile în care există focare declarate care pun în pericol sănătatea oamenilor și a animalelor.

**C) Deratizarea** se efectuează la obiectivele în care:

1. este prevăzută operațiunea de dezinsecție;
2. este prevăzută operațiunea de dezinfecție, cu excepția mijloacelor de transport în comun;
3. sunt identificate focare de infestare sau condiții de dezvoltare a rozătoarelor în spațiile interioare sau exterioare ale persoanelor fizice ori juridice, care pun în pericol sănătatea oamenilor şi a animalelor, inclusiv în zonele demolate și/sau nelocuite.

**CAPITOLUL. III. Prezentarea situației actuale și gradul de satisfacție al cetățenilor**

Suprafața operată pe domeniul public al municipiului Sfântu Gheorghe, a variat în funcție de resursele financiare de care a dispus primăria în fiecare an.

Activitatea de dezinsecție, deratizare nu atinge eficacitatea dorită în cazul în care:

1. operațiile nu se realizează la intervalele stabilite prin Ordinul nr.82/2015 privind aprobarea Regulamentului cadru de salubrizare a localităților și prin Ordinul nr. 119 din 4 februarie 2014 pentru aprobarea Normelor de igienă şi sănătate publică privind mediul de viață al populației, cu modificările și completările ulterioare;
2. operațiunile de dezinsecție, deratizare nu se realizează la nivel general pe toată raza municipiului Sfântu Gheorghe.

**CAPITOLUL IV. Modalități de organizare a serviciilor publice de dezinsecție, dezinfecție și deratizare în municipiul Sfântu Gheorghe**

Gestiunea serviciilor publice de dezinsecție, dezinfecție și deratizare poate fi realizată în două modalități - gestiune directă și gestiune delegată, alegerea formei de gestiune se face prin hotărâre a consiliului local.

**4.1. Gestiunea directă**

În conformitate cu Legea nr. 51/2006 - art. 28: „(1) Gestiunea directă este modalitatea de gestiune în care autoritățile deliberative executive, în numele unităților administrativ-teritoriale pe care le reprezintă, își asumă și exercită nemijlocit toate competențele și responsabilitățile ce le revin potrivit legii cu privire la furnizarea/prestarea serviciilor de utilități publice, respectiv la administrarea, funcționarea și exploatarea sistemelor de utilități publice aferente acestora.

Gestiunea directă, conform aceluiași act normativ, art. 28 alin (2), „se realizează prin intermediul unor operatori de drept public sau privat care pot fi:

1. Servicii publice de interes local sau județean, specializate, cu personalitate juridică, înființate și organizate în subordinea consiliilor locale sau consiliilor județene, după caz, prin hotărâri ale autorităților deliberative ale autorităților administrativ teritoriale respective;
2. Societăți reglementate de Legea nr. 31/1990, republicată, cu modificările și completările ulterioare, cu capital social integral al unităților administrativ teritoriale înființate de autoritățile deliberative ale unităților administrativ teritoriale.

**4.2.** **Gestiunea delegată**

Conform Legii nr. 51/2006 — art. 29: „(1) Gestiunea delegată este modalitatea de gestiune în care autoritățile administrației publice locale de la nivelul unităților administrativ-teritoriale sau, după caz, asociațiile de dezvoltare intercomunitară cu obiect de activitate serviciile de utilități publice, în numele pe seama unităților administrativ-teritoriale membre, atribuie unuia sau mai multor operatori toate ori numai o parte din competențele și responsabilitățile proprii privind furnizarea/prestarea serviciilor de utilități publice, precum și concesiunea sistemelor de utilități publice aferente serviciilor, respectiv dreptul și obligația de administrare și de exploatare a acestora, pe baza unui contract, denumit în continuare contract de delegare a gestiunii."

În vederea administrării și exploatării sistemelor publice ale serviciilor de dezinsecție, dezinfecție și deratizare din municipiul Sfântu Gheorghe, se poate alege gestiunea delegată, prin care autoritățile administrației publice locale pot apela la unul sau mai mulți operatori de servicii publice, cărora le încredințează, în baza unui contract de delegare a gestiunii sau de concesiune, gestiunea propriu-zisă a serviciilor de dezinsecție, dezinfecție și deratizare precum și administrarea și exploatarea sistemelor publice necesare în vederea realizării acestora.

În procesul delegării, Consiliul local al municipiului Sfântu Gheorghe, păstrează prerogativele privind adoptarea politicilor și strategiilor de dezvoltare a serviciilor publice de dezinsecție, dezinfecție și deratizare precum și dreptul de a urmări, controla și supraveghea modul de respectare și de îndeplinire a obligațiilor contractuale asumate de operatori, calitatea serviciilor prestate, modul de administrare, exploatare și conservare a sistemelor publice încredințate prin contractul de delegare.

Activitățile specifice de utilitate și interes public se organizează și se desfășoară pe baza caietului de sarcini și a regulamentului de serviciu prin care se stabilesc nivelele de calitate, indicatorii de performanță, condițiile tehnice, raporturile operator-utilizator, precum și modul de tarifare, facturare și încasare a contravalorii serviciilor prestate, elaborate și aprobate de către consiliul local.

Prin realizarea delegării de gestiune se vor putea obține următoarele avantaje:

1. tarife mai mici decât cele actuale pentru unitatea de suprafață de dezinsecție, dezinfecție și deratizare și un raport preț-calitate optim;
2. creșterea calității serviciilor de dezinsecție, dezinfecție și deratizare, datorită selecționării pe baza unor criterii care vor evalua organizarea, indicatorii de performanță, dotările tehnice;
3. societățile care execută aceste servicii sunt autorizate, au licență ANRSC și răspund de eventualele pagube rezultate în urma operațiilor de deratizare, dezinsecție, dezinfecție;
4. toate produsele folosite pentru efectuarea operațiunilor de dezinsecție, dezinfecție și deratizare vor fi avizate de către Comisia Națională pentru Produse Biocide;
5. serviciile se vor executa astfel încât să nu provoace daune de orice natură proprietății utilizatorului obiectivului respectiv;
6. în cazul în care, ca urmare a unui tratament efectuat, se aduce o daună imediată, vizibilă, proprietății beneficiarului, acest fapt va fi menționat pe bonul de lucru și va fi comunicat în mod expres operatorului;
7. la atribuirea acestor servicii participă numai societățile autorizate care au licență ANRSC, iar operatorii sunt atestați conform normativelor în vigoare și care respectă normele legale referitoare la regimul pesticidelor, la dezinsecție, dezinfecție și deratizare;
8. este încurajată astfel angajarea de personal calificat și necalificat pe plan local, ceea ce va duce la scăderea numărului de șomeri și, implicit, la o creștere a puterii de cumpărare în oraș:
9. feed-back eficient în ce privește relația beneficiar - prestator;
10. control și monitorizare directă privind suprafața pe care se execută operațiile de dezinsecție, dezinfecție și deratizare;
11. creșterea eficienței acțiunii de igienizare a localității prin efectuarea acesteia de la exteriorul localității spre interior și într-o perioadă scurtă de tirnp, așa cum prevăd normele metodologice privind efectuarea acțiunii de deratizare a unei localități.

**CAPITOLUL. V. Descrierea activității care se va organiza prin delegarea gestiunii**

Serviciul de deratizare, dezinsecție și dezinfecție a municipiului Sfântu Gheorghe, este un serviciu public local, organizat, coordonat, reglementat, condus, monitorizat și controlat de autoritatea administrației publice locale.

Serviciul public de deratizare, dezinsecție și dezinfecție cuprinde următoarele activități:

1. cunoașterea zonei și a locului unde se execută dezinsecție, dezinfecție și deratizare;
2. stabilirea vectorilor din zona unde se execută dezinsecție, dezinfecție și deratizare;
3. determinarea nivelului de infestare;
4. stabilirea substanțelor și a concentrației pentru combaterea vectorilor din zona propusă pentru dezinsecție, dezinfecție și deratizare, astfel încât tratamentele aplicate în exterior să nu aibă remanența ridicată pentru că ele ajung foarte repede în apă și sol, unde persistă apoi ca elemente poluante, iar în interior tratamentele să fie cu remanența ridicată;
5. pregătirea afișelor de avertizare cu specificarea societății prestatoare, a produselor pesticide utilizate și data efectuării acțiunii;
6. stabilirea modului de desfășurare a acțiunii cu informarea operatorilor asupra execuției lucrărilor de dezinsecție, dezinfecție și deratizare;
7. anunțul la sediul U.A.T. municipiului Sfântu Gheorghe cu programul de lucru: zona, data, ora și cine execută lucrarea.

Prin delegarea gestiunii serviciilor de dezinsecție, dezinfecție și deratizare, municipiul Sfântu Gheorghe are ca obiectiv îmbunătățirea condițiilor de viață ale cetățenilor prin:

1. promovarea calității și eficienței acestor servicii;
2. dezvoltarea durabilă a serviciilor;
3. protecția mediului înconjurător;
4. verificarea periodică a zonelor, în vederea depistării vectorilor în locurile unde s-a executat dezinsecție, dezinfecție și deratizare;
5. respectarea legislației în vigoare a ministerului sănătății, referitoare la normele de igienă și recomandările privind mediul de viață al populației.

**CAPITOLUL VI. Modul de realizare al serviciului de dezinsecție, dezinfecție și deratizare prin delegarea gestiunii**

Operatorul care prestează activitatea de deratizare, dezinfecție şi/sau dezinsecție are următoarele obligații:

a) înainte de începerea operațiunii de dezinsecție sau deratizare la obiectivele din programul unitar de acțiune, să notifice, în scris, autoritatea administrației publice locale şi să aducă la cunoștința populației, prin mass-media, cu cel puțin 7 zile înainte, următoarele:

1. tipul operațiunii ce urmează a se efectua;

2. perioada efectuării tratamentelor;

3. substanțele utilizate, gradul de toxicitate a acestora;

4. măsurile de protecție ce trebuie luate, în special cu referire la copii, bătrâni, bolnavi, albine, animale şi păsări;

b) să stabilească, de comun acord cu persoanele fizice sau juridice, data şi ora începerii tratamentelor de dezinfecție, dezinsecție, deratizare în spațiile închise şi pe suprafețele deținute de acestea şi să comunice acestora gradul de toxicitate a substanțelor utilizate şi măsurile de protecție ce trebuie luate;

c) înainte de începerea operațiunii de deratizare, dezinfecție sau deratizare în spațiile închise ale operatorilor economici, instituțiilor publice, persoanelor fizice şi asociațiilor de proprietari/locatari, să informeze beneficiarul cu privire la substanțele utilizate şi măsurile de protecție ce trebuie luate şi să stabilească, de comun acord cu acesta, data şi intervalul orar de efectuare a tratamentelor;

d) să solicite la terminarea operațiunii confirmarea efectuării tratamentelor, prin încheierea unui document de lucru.

Persoanele fizice, juridice și asociațiile de proprietari/locatari vor sesiza la primărie zonele și locul unde sunt focare de infestare cu insecte și rozătoare, urmând ca operatorii de dezinsecție, dezinfecție și deratizare să se deplaseze rapid la fața locului, verificând, potrivit specificului locului și a vectorilor, ce tratament trebuie să aplice pentru combaterea lor și să nu fie afectate apa, solul, precum și sănătatea publică.

Operatorii de dezinsecție, dezinfecție și deratizare vor verifica periodic în urma tratamentelor aplicate eficiența combaterii vectorilor. O eficiență scăzută se poate datora pe de o parte, apariției vectorilor din habitate larvare netratate, iar pe de altă parte migrării adulților din zone învecinate sau ieșirii lor din locurile de adăpostire în care nu au avut de suferit din cauza tratamentelor spațiale, care se aplică sub formă de aerosoli reci, ceață caldă și momeli raticide.

Pentru fiecare din aceste trei tipuri de tratamente se va utiliza aparatura adecvată și produsele insecticide și raticide condiționate special pentru tipul respectiv de tratament.

Locurile pentru colectarea și depozitarea deșeurilor menajere sunt locurile unde există infestare cu insecte și rozătoare și sunt vizate ca focare de infestare, iar operatorii de deratizare, dezinsecție și dezinfecție trebuie să aplice tratament permanent, iar pe eticheta de avertizare se va scrie data când s-a executat ultimul tratament.

Operatorii de deratizare, dezinsecție și dezinfecție vor respecta normele legale referitoare la regimul pesticidelor la dezinsecție și deratizare și vor lua toate măsurile de prevenire a intoxicațiilor acute cu pesticide și de poluare a mediului.

Personalul care deservește mijloacele auto folosite pentru transportul substanțelor pesticide (insecticide și raticide) trebuie să fie instruit pentru efectuarea acestuia în condiții de siguranță, să dețină toate documentele de însoțire.

Pentru deplasare se vor folosi traseele cele mai scurte, cu cel mai redus risc pentru sănătatea populației și a mediului, care au fost aprobate de autoritățile competente.

Transportatorii trebuie să aibă dotarea tehnică și personal corespunzător pentru intervenție, în cazul unor defecțiuni sau accidente apărute în timpul transportului.

După terminarea lucrărilor de dezinsecție, dezinfecție și deratizare se vor amplasa afișe de avertizare asupra prezenței și substanțelor utilizate, asupra societății prestatoare și a datei prestării acțiunii, în locuri vizibile.

**CAPITOLUL. VII. Motivele care justifică delegarea gestiunii serviciului de dezinfecție, dezinsecție și deratizare**

**7.1. Motive de ordin legislativ**

Legislația în domeniul serviciilor publice de dezinsecție, dezinfecție și deratizare este reprezentată de:

* Legea serviciilor comunitare de utilități publice nr.51/2006, cu modificările și completările ulterioare;
* Legea serviciului de salubrizare a localităților nr.101/2006, cu modificările și completările ulterioare;
* Ordonanța de Urgență nr. 57/2019 privind Codul administrativ, cu modificările și completările ulterioare;
* Legea nr. 213/1998 privind proprietatea publică regimul juridic al acesteia, cu modificările și completările ulterioare;
* Legea 98/2016, privind achizițiile publice; cu modificările și competările ulterioare;
* Ordinul A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților;
* Având în vedere Ordinul nr. 520 din 27 noiembrie 2018 pentru modificarea şi completarea Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 82/2015 privind aprobarea Regulamentului-cadru al serviciului de salubrizare a localităţilor;
* Ordinul A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităților;
* Ordinul A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;
* Ordinul Ministerului Sănătății nr. 119/2014 pentru aprobarea Normelor de igienă și sănătate publică privind mediul de viață al populației;
* O.U.G. nr. 195/2005 privind protecția mediului, cu modificările și completările ulterioare;
* Legea nr. 95/2006 privind reforma în domeniul sănătății republicată, cu modificările și completările ulterioare.

Aceste acte normative prevăd obligativitatea administrației publice locale să demareze demersurile pentru realizarea gestiunii serviciului de dezinsecție, dezinfecție și deratizare a localităților, realizându-se astfel un mod unitar de organizare a serviciilor publice și totodată un control mai amănunțit menit să mărească eficiența și să scadă prețul acestora.

**7.2. Motive de ordin economico-financiar**

Principalele argumente care stau la baza delegării gestiunii serviciului de dezinsecție, dezinfecție și deratizare pe domeniului public al municipiului Sfântu Gheorghe sunt următoarele:

* Raport optim între valoarea tarifelor și calitatea serviciilor.

În conformitate cu regulamentul cadru al serviciului de salubrizare a localităților, plata operațiunilor de dezinsecție şi deratizare pentru tratamentele executate la obiectivele prevăzute în programul unitar de acțiune se face în baza documentelor de lucru confirmate de către:

1. reprezentanții autorității administrației publice locale pentru spațiile deschise din domeniul public şi privat al unității administrativ-teritoriale;
2. reprezentanții autorității administrației publice locale pentru spațiile deschise din proprietatea privată a persoanelor fizice şi juridice, în cazul în care tratamentele de dezinsecție pentru combaterea țânțarilor se execută de pe aliniamentul stradal al căilor publice cu utilaje de mare capacitate generatoare de ceață rece sau caldă montate pe autovehicule;
3. persoanele fizice, reprezentanții persoanelor juridice sau reprezentanții asociații de proprietari/locatari, după caz, pentru spațiile deschise din proprietatea acestora, în cazul executării tratamentelor de dezinsecție cu aparate portabile, precum şi pentru tratamentele de deratizare;
4. reprezentanții instituțiilor publice din subordinea autorităților administrației publice locale pentru spațiile comune închise ale clădirilor acestora; în cazul în care nu este posibilă prezența unui reprezentant al instituției publice documentul de lucru se confirmă de către reprezentantul autorității administrației publice locale;
5. persoanele fizice, reprezentanții persoanelor juridice sau reprezentanții asociațiilor de proprietari/locatari, pentru spațiile comune închise ale clădirilor acestora; în cazul în care nu este posibilă prezența unui reprezentant al asociației de proprietari documentul de lucru se confirmă de către reprezentantul autorității administrației publice locale;
6. reprezentanții administratorilor rețelelor tehnico-edilitare sau reprezentanții autorității administrației publice locale pentru căminele şi canalele aferente rețelelor; autoritatea administrației publice locale are obligația să solicite prezența reprezentanților respectivi în vederea asigurării accesului la obiectivele supuse tratamentului.

Finanțarea şi decontarea cheltuielilor cu tratamentele executate la obiectivele din programul unitar de acțiune se asigură de către autoritatea administrației publice locale în baza documentelor de lucru prevăzute la pct. 7.2 lit. a), b), d) şi f), precum şi în baza documentelor de lucru confirmate de reprezentanții instituțiilor publice din subordine pentru orice alte tratamente de dezinsecție, dezinfecție şi deratizare executate, împotriva oricărui vector sau agent patogen, în spațiile închise ale clădirilor instituțiilor respective.

Contravaloarea tratamentelor corespunzătoare obiectivelor din programul unitar de acțiune şi confirmate de persoanele fizice sau persoanele juridice, prin documentele de lucru prevăzute la pct. 7.2 lit. c) şi e), se suportă de aceste persoane sau de către autoritatea administrației publice locale în baza hotărârii de aprobare adoptate de consiliul local sau de Consiliul General al Municipiului București, după caz.

Contravaloarea tratamentelor executate în alte spații închise ale clădirilor persoanelor fizice sau juridice, ale clădirilor instituțiilor publice, altele decât cele din subordinea autorității administrației publice locale, precum şi orice alte tratamente suplimentare ori împotriva altor vectori şi agenți patogeni față de cele/cei prevăzuți în programul unitar de acțiune se facturează de operator în baza documentelor de lucru confirmate de beneficiari şi se suportă de către aceștia.

**7.3. Motive legate de protecția mediului**

* Dotarea cu utilaje noi și performante va duce la realizarea unui nivel scăzut de poluare a orașului. Astfel, viitorul operator de dezinsecție, dezinfecție și deratizare va trebui să facă dovada deținerii unui număr suficient de mașini și utilaje performante, cu care se vor putea realiza servicii de deratizare, dezinsecție și dezinfecție de calitate ridicată.
* Alegerea opțiunii gestiunii delegate asigură selectarea unui operator cu o mai mare experiență în domeniu, și care va putea gestiona activitatea în condițiile unui management performant al calității mediului.

**7.4. Motive de ordin social**

* Comunitatea locală va beneficia de un număr mai mare de locuri de muncă deoarece prin criteriile de selecție sunt stimulați ofertanții care angajează forță de muncă locală.
* Prin creșterea nivelului calitativ al serviciilor, comunitatea locală va beneficia de o îmbunătățire a calității mediului și implicit a sănătății populației.

**CAPITOLUL. VIII. Identificarea nevoilor de dezinsecție, dezinfecție și deratizare**

1. Utilizatorii/Beneficiari ai serviciilor de dezinsecție, dezinfecție și deratizare pe domeniul public al municipiului Sfântu Gheorghe se împart în:

* **Casnici:** persoane fizice și asociații de locatari sau proprietari, locuitori a municipiului Sfântu Gheorghe;
* **Agenți economici** care îți desfășoară activitatea pe teritoriul municipiului Sfântu Gheorghe.
* **Instituții publice** cu sedii sau filiale în municipiul Sfântu Gheorghe.

Serviciul de deratizare, dezinsecție, dezinfecție al Municipiului are ca obiectiv realizarea unui serviciu de igienizare corect și de calitate prin operatorul ce va fi desemnat, scop în care, efectuează controlul și urmărește activitatea de dezinsecție, dezinfecție și deratizare executată.

1. Instituții ale statului care au ca scop protejarea mediului, a sănătății și a populației:

* **Comisariatul Județean al Gărzii Naționale de Mediu** - având ca atribuții urmărirea și controlul aplicării de către persoanele fizice și juridice a reglementărilor privind igienizarea periodică a punctelor gospodărești unde se adăpostesc insectele și rozătoarele, formând focare de infecție, dar și aplicarea de sancțiuni contravenționale pentru încălcările prevederilor actelor normative în domeniul protecției mediului;
* **Agenția pentru Protecția Mediului Covsana** - printre atribuțiile căreia se regăsesc coordonarea și urmărirea stadiului de îndeplinire al obiectivelor din strategia de protecție a mediului;
* **Direcția de Sănătate Publică Covasna** - are ca scop realizarea controlului de stat cu privire la respectarea condițiilor igienico-sanitare prevăzute de reglementările legale în domeniul sănătății publice;
* **Autoritatea Națională de Reglementare pentru Serviciile Comunitare –ANRSC –** are ca scop reglementarea și monitorizarea, la nivel central, a activităților din domeniul serviciilor comunitare de utilități publice aflate în atribuțiile sale.

1. Analiza nevoilor diferitelor grupuri interesate.

În general, rozătoarele și insectele se numără printre obiectivele recunoscute ca fiind printre cele mai mari generatoare de impact și risc pentru mediu și sănătatea publică.

Din acest motiv, grupurile interesate în realizarea activității de deratizare, dezinsecție și dezinfecție în municipiul Sfântu Gheorghe, au diverse nevoi, care vor fi analizate în cele ce urmează:

1. Populația municipiului Sfântu Gheorghe are o serie de dorințe și nevoi, cum ar fi:

* să se plimbe și să se recreeze în zone curate fără insecte și rozătoare;
* să circule pe străzi curate;
* în perioada verii, în zilele toride, să se recreeze în zonele de agrement fără a purta grija țânțarilor, rozătoarelor și a insectelor;
* evitarea transmiterii unor boli de la rozătoare și insecte către oameni și prevenirea răspândirii lor către populație.

1. Serviciul de deratizare, dezinsecție, dezinfecție a municipiului, are ca obiective:

* îmbunătățirea condițiilor de viață ale cetățenilor prin promovarea calității și eficienței serviciilor publice de deratizare, dezinsecție și dezinfecție;
* dezvoltarea durabilă a unor servicii care sa asigure protecția mediului înconjurător;
* organizarea serviciilor publice de dezinsecție, dezinfecție și deratizare astfel încât să satisfacă nevoile populației, ale instituțiilor publice și agenților economici;
* realizarea serviciului de dezinsecție, dezinfecție și deratizare de calitate, pe o suprafață cât mai mare a domeniului public până la acoperirea întregului oraș, cu costuri minime.

1. Toate instituțiile menționate mai sus: Garda de Mediu, Agenția Pentru Protecția Mediului, Autoritatea de Sănătate Publică, Autoritatea Națională de Reglementare pentru Serviciile Comunitare-A.N.R.S.C., sunt interesate de:

* îmbunătățirea calității vieții cetățenilor;
* protejarea mediului înconjurător;
* protecția stării de sănătate a locuitorilor municipiului Sfântu Gheorghe.

**CAPITOLUL. IX. Beneficiile acordării gestiunii delegate**

**a**. **Costul serviciilor**

Prin delegarea gestiunii serviciului public de dezinsecție, dezinfecție și deratizare se va putea obține raportul optim între tarife mici și calitate ridicată a serviciilor.

**b. Calitatea serviciilor**

În contractul de delegare a gestiunii a serviciului public se vor stabili criterii de performanță care vor înlesni evaluarea de către Primăria municipiului Sfântu Gheorghe a calității serviciilor realizate. În plus vor fi stabilite penalizări care vor motiva operatorul să efectueze servicii de calitate.

Operatorul va aplica tratamentele necesare în timp util în zonele puternic infestate ori de câte ori este nevoie.

Operatorul de dezinsecție, dezinfecție și deratizare va prezenta personal specializat/ necalificat pentru desfășurarea în bune condiții a serviciului, instruirea acestuia intrând în obligațiile operatorului.

Control și monitorizare directă și eficientă asupra modului în care este prestată activitatea de dezinsecție, dezinfecție și deratizare.

**c. Cantitatea serviciilor**

Avantajul delegării serviciului de dezinsecție, dezinfecție și deratizare prin selectarea ofertantului îl constituie posibilitatea obținerii unor tarife cât mai mici pentru o calitate ridicată, ceea ce va putea permite Municipiului Sfântu Gheorghe să suplimenteze domeniul public pe care se va face dezinsecție, dezinfecție și deratizare, deci și cantitatea de lucrări.

Prin delegarea gestiunii serviciului public de dezinsecție, dezinfecție și deratizare vor fi create condițiile pentru creșteri intensive ale serviciului, prin creșterea frecvenței cu care se realizează aceste operații la nivelul orașului nostru.

**CAPITOLUL**. **X. Procedura de delegare a gestiunii**

În conformitate cu prevederile Legii nr. 98/2016 privind achizițiile publice, cu modificările și completările ulterioare, delegarea gestiunii serviciilor de deratizare, dezinsecție și dezinfecție a municipiul Sfântu Gheorghe se va face prin achiziție publică de servicii.

Operatorul selectat va beneficia de dreptul de a presta serviciile delegate în exclusivitate pe raza unității administrativ teritoriale, potrivit art. 20, alin. (2), lit. e) din Legea nr. 101/2006 a serviciului de salubrizare a localităților, republicată.

Durata estimată a contractului este de 2 ani.

Anexa nr. 2 la HCL nr. \_\_\_\_\_/2025

**CAIET DE SARCINI**

**pentru activitatea de dezinsecție, dezinfecție și deratizare în**

**municipiul Sfântu Gheorghe**

## CAPITOLUL I. Obiectul și scopul

**Art. 1.** Prezentul Caiet de sarcini conține specificațiile tehnice care definesc caracteristicile referitoare la nivelul calitativ și tehnic de delegare a gestiunii Serviciului de salubrizare pentru activitatea de dezinsecție, dezinfecție şi deratizare în municipiul Sfântu Gheorghe, de performanță, siguranță în exploatare, precum și sisteme de asigurare a calității, condițiile pentru certificarea conformității cu standardele relevante în domeniul dezinsecției, dezinfecției şi deratizării.

**Art. 2.** Specificațiile tehnice se referă la algoritmul executării activităților, la verificarea, inspecția și condițiile de recepție a serviciilor, precum și la alte condiții ce derivă din actele normative și reglementările în legătură cu desfășurarea activității de deratizare, dezinsecție și dezinfecție.

**Art. 3.** Reglementările obligatorii referitoare la protecția muncii şi la protecția mediului, care sunt în vigoare, trebuie respectate permanent de către delegatul/prestator pe parcursul prestării activității de dezinsecție, dezinfecție și deratizare din cadrul serviciului de salubrizare a municipiului Sfântu Gheorghe.

**Art. 4.** Prezentul caiet de sarcini, stabilește condițiile de desfășurare a activității de dezinsecție, dezinfecție și deratizare din cadrul serviciului de salubrizare a municipiului Sfântu Gheorghe, cât şi specificațiile tehnice necesare pentru achiziționarea următoarelor servicii:

1. Servicii de dezinsecție și dezinfecție;
2. Servicii de deratizare,

ce se vor derula la obiectivele aflate în administrarea primăriei municipiului Sfântu Gheorghe, județul Covasna.

## CAPITOLUL II. Cerințe organizatorice minimale

**Art. 5.** Operatorul activității de dezinsecție, dezinfecție și deratizare din cadrul serviciului de salubrizare a municipiului Sfântu Gheorghe, va asigura:

1. respectarea legislației, normelor, prescripțiilor şi regulamentelor privind igiena muncii, protecția muncii, gospodărirea apelor, protecția mediului;
2. exploatarea, întreținerea și reparația instalațiilor și utilajelor cu personal autorizat, în funcție de complexitatea instalației și specificul locului de muncă;
3. respectarea indicatorilor de performanță și calitate stabiliți prin contractul de delegare a gestiunii serviciilor și precizați în Regulamentul de organizare a activității de dezinsecție, dezinfecție şi deratizare din cadrul serviciului de salubrizare a municipiului Sfântu Gheorghe, furnizarea către Primăria municipiului Sfântu Gheorghe, respectiv A.N.R.S.C., a informațiilor solicitate şi accesul la documentațiile și la actele individuale pe baza cărora prestează activitatea de dezinsecție, dezinfecție și deratizare, și în condițiile legii;
4. furnizarea către autoritatea administrației publice locale, respectiv A.N.R.S.C., a informațiilor solicitate şi accesul la documentațiile şi la actele individuale pe baza cărora prestează serviciul de salubrizare, respectiv activitatea de deratizare, dezinsecție, dezinfecție, în condițiile legii;
5. respectarea angajamentelor luate prin contractul de delegare a gestiunii activității de dezinsecție, dezinfecție şi deratizare;
6. prestarea activității de dezinsecție, dezinfecție şi deratizare pe întreg domeniul public şi privat al municipiului Sfântu Gheorghe, pentru care deține contract de delegare a gestiunii;
7. aplicarea de metode performante de management care să conducă la reducerea costurilor de operare;
8. realizarea unui sistem de evidență a sesizărilor şi reclamațiilor și de rezolvare operativă a acestora;
9. personalul necesar pentru prestarea activității asumate prin contract;
10. o dotare proprie cu instalații și echipamente specifice necesare pentru prestarea activităților în condițiile stabilite prin contract.

**Art. 6.** Obligațiile și răspunderile operatorului referitoare la activitatea care face obiectul prezentului caiet de sarcini sunt cuprinse în Regulamentul de organizare şi funcționare al activității de dezinsecție, dezinfecție și deratizare din cadrul serviciului de salubrizare a municipiului Sfântu Gheorghe.

**Art. 7.** Operatorul va asigura din surse proprii realizarea oricăror reparații, investiții, precum și a altor cheltuieli în scopul funcționării corespunzătoare a activității de dezinsecție, dezinfecție și deratizare.

## CAPITOLUL III. Necesitatea și oportunitatea efectuării serviciilor

**Art. 8.** (1) Modul de organizare şi executare a activității de dezinsecție, dezinfecție și deratizare, trebuie să se realizeze pe baza următoarelor principii:

* Protecția sănătății populației;
* Responsabilitatea față de cetățeni;
* Conservarea şi protecția mediului înconjurător;
* Asigurarea calității şi continuității serviciului;
* Tarifarea echitabilă, corelată cu calitatea şi cantitatea serviciului prestat;
* Securitatea serviciului;
* Dezvoltarea durabilă.

(2) Serviciile de dezinsecție, dezinfecție și deratizare sunt necesare în scopul eliminării sau prevenirii apariției unor focare de infecție, a unor epidemii, boli infecțioase, daune materiale ca urmare a proliferării în sediul unității și restul obiectivelor socio-culturale, educative, servicii etc. a insectelor (țânțari, muște, gândaci de bucătărie, ploșnițe, purici, furnici, căpușe, etc.), rozătoarelor (șoareci și/sau șobolani), bacteriilor, germenilor microbieni specifici anumitor boli etc.

(3) Serviciile solicitate trebuie să îndeplinească cerințele privitoare la funcționalitate, eficiență, fiabilitate în conformitate cu specificațiile producătorului pentru substanțele și produsele utilizate și garantate de acesta, astfel încât acestea să îndeplinească scopul declarat anterior.

(4) Prestatorul/delegatar trebuie să se conformeze prevederilor Regulamentului (CE) nr.1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH), cu modificările si completarile ulterioare.

(5 Serviciile vor fi efectuate în prezența unui reprezentant al beneficiarului care va urmări ca prestatorul de servicii să acționeze cu mijloacele de intervenție, materialele, substanțele, soluțiile etc. prevăzute în contract precum și utilizarea dozelor și a concentrațiilor recomandate de producător.

## CAPITOLUL IV. Activitatea de dezinsecție, dezinfecție și deratizare din cadrul serviciului de salubrizare al municipiului Sfântu Gheorghe

**Art. 9.** (1) În vederea realizării unor tratamente eficiente de dezinsecție, dezinfecție şi deratizare, operatorul împreună cu autoritatea locală întocmește un program unitar de acțiune pentru combatere a vectorilor, în termen de 15 zile de la data încheierii contractului de delegare.

(2) Perioada de execuție a tratamentelor se decalează de comun acord cu autoritatea administrației publice locale, în cazul în care se înregistrează condiții meteo nefavorabile.

(3) Obiectivele din programul unitar de acțiune la care se aplică tratamentele sunt:

* 1. spațiile deschise și închise din domeniul public și privat al localității;
  2. spațiile deschise ale persoanelor fizice şi juridice, în cazul tratamentelor de dezinsecție, care se execută de pe aliniamentul stradal, adiacent acestor spații, cu utilaje adecvate;
  3. spațiile comune închise ale clădirilor persoanelor fizice, și persoanelor juridice (casa scării, subsol și alte asemenea);
  4. căminele şi canalele aferente rețelelor tehnico-edilitare.

**Art. 10.** Autoritatea administrației publice locale, instituțiile publice, operatorii economici, cetățenii cu gospodării individuale şi asociațiile de proprietari/locatari au obligația de a asigura executarea tratamentelor pentru combaterea artropodelor şi rozătoarelor purtătoare de maladii transmisibile și/sau generatoare de disconfort din spațiile pe care le dețin sub orice titlu, la frecvența prevăzută în prezentul caiet de sarcini.

**Art. 11.** (1) **Dezinsecția** reprezintă acțiunea de combatere a insectelor în stadiul de larvă şi/sau adult, vectoare de maladii transmisibile şi generatoare de disconfort, fiind ansamblul mijloacelor şi metodelor de prevenire şi combatere cu substanțe chimice specifice a artropodelor ( insecte în stadiul de larva sau adult), care vehiculează şi transmit ( direct sau indirect) boli infecto-contagioase şi parazitare pentru om şi animale sau generatoare de disconfort. Speciile de insecte cele mai des întâlnite în acest domeniu de activitate sunt: gândacul roșu de bucătărie, gândacul negru de bucătărie, musca, țânțarul, căpușa, ploșnița de casa, molia de haine, puricele, păianjenul, viespa, furnica neagră, molia covoarelor.

Remanența insecticidelor este dictată de:

a) insecta țintă;

1. gradul de infestare;
2. gradul de igienizare a locației unde se acționează;
3. substanța activă din biocidul folosit;
4. doza şi rata de aplicare;
5. suprafața pe care se acționează.

Activitatea de dezinsecție se efectuează pe domeniul public şi privat al municipiului Sfântu Gheorghe, respectiv:

1. clădiri ale unităților sanitare de pe raza unității administrativ-teritoriale;
2. clădiri ale instituțiilor publice, altele decât unitățile sanitare;
3. spațiile comune închise din clădirile de tip condominiu (casa scării, subsol și alte asemenea) ale persoanelor fizice și juridice, inclusiv asociații de proprietari/locatari;
4. spațiile deschise din domeniul public şi privat ale unității administrativ-teritoriale: terenuri ale instituțiilor publice din subordine, parcuri, spații verzi, cimitire, piețe, târguri și alte asemenea;
5. spațiile deschise din proprietatea privată a persoanelor fizice și juridice: terenuri ale operatorilor economici, terenuri ale persoanelor fizice și asociațiilor de proprietari/locatari, terenuri ale instituțiilor publice;
6. căminele și canalele aferente rețelelor edilitare: alimentare cu apă, canalizare, alimentare cu energie termică, telefonie, rețele subterane de fibră optică și alte asemenea;
7. clădiri ale operatorilor economici, clădiri ale persoanelor fizice, inclusiv apartamente din imobile de tip condominiu;
8. subsoluri umede sau inundate;
9. depozite de deșeuri municipale, stații de compostare a deșeurilor biodegradabile, stații de transfer, stații de sortare și alte instalații de tratare/eliminare a deșeurilor;
10. alte obiective identificate ca reprezentând focare de infestare și care pot pune în pericol sănătatea oamenilor și a animalelor.

Boli transmisibile de insecte, fie prin înțepătură, fie prin contact cu alimentele sunt: febra recurentă, tifosul exantematic, tuberculoza, malaria, afecțiuni cutanate, dermatoze, iritații ale mucoaselor oculare, viroze, etc.

Dezinsecția se execută la exterior şi se realizează prin următoarele etape:

* Delarvicidare – operație care se efectuează cu procedee specifice şi are drept scop tratarea habitatelor larvare, respectiv malurile lacurilor, suprafețele luciului de apă stătătoare şi a zonelor mlăștinoase.
* Dezinsecția preventivă ( profilactică) care are scopul de împiedica înmulțirea şi răspândirea insectelor, prin crearea de condiții nefavorabile dezvoltării acestora . Ea trebuie să aibă caracter permanent – lunar;
* Dezinsecția curativă ( de combatere) în focar, care urmărește distrugerea şi îndepărtarea insectelor şi artropodelor din unitatea asupra căreia se acționează. Ea se realizează la intervale repetate de 10-14 zile pentru distrugerea focarelor, fiind urmată apoi de dezinsecția profilactică.

**Factori care influențează dezinsecția:**

1. Simultaneitatea tipurilor de dezinsecție

* pulverizarea şi tratamentul la sol sub forma de ceață, în parcuri, zone cu verdeața, pentru combaterea țânțarilor şi a muștelor adulte asigurând distrugerea lor imediată;
* tratamentul terestru şi larvicidarea terenurilor de propagare, de ex: terenuri mlăştinoase, lacuri, bălți, etc. prentru combaterea larvelor care asigura o protecție nai completă;
* dezinsecție biologică cu larvicide;

1. Practici în acţiunile de dezinsecție:

* combaterea populaţiei adulte de insecte are drept scop reducerea imediată a numărului de insecte, aplicandu-se în zonele unde există locuri de adăpostire ( vegetaţie din municipiu, garduri vii , tufişuri, arbori).
* tratamentele se vor executa cu aparatura purtată de către operatori şi/ sau vehicule, aplicandu-se de la sol sub forma de ceaţă caldă şi/sau ceaţă rece, în sistem ULV (volum ultra redus), de la sol către vârfurile arborilor sau aerian sub formă de ceaţă rece cuprinzând întreaga vegetaţie. În zonele cu densitate ridicată de ţănţari adulţi se pot aplica tratamente la intervale de 2-3 zile timp aprox.10 zile. Se vor utiliza insecticide condiționate speciale pentru combaterea țânțarilor adulți.
* activitățile se vor efectua cu respectarea Normelor de igienă şi a recomandărilor privind mediul de viaţă al populaţiei aprobate prin Ordinul Ministrului Sănătăţii nr.119 din 21 februarie 2014 actualizat.
* materialele ce se folosesc vor fi însoţite de prospecte de la firma producătoare din care să rezulte consumurile specifice ( dozele de utilizare).

1. Practici în acţiunile de larvicidare:

- acţiunea cu larvicid asupra larvelor în dezvoltare şi care să nu fie toxic pentru oameni, peşti şi animale. Se va efectua cu produse larvicide condiţionate special pentru tratarea habitatelor larvare, respectiv pe vegetaţia de pe malurile apelor curgătoare, pe suprafaţa luciilor de apă stătătoare şi zone mlăştinoase.

- are drept scop reducerea numărului de larve, aplicându-se în zonele unde există locuri inundate, umede, ( Râul Olt, bălţi, canale de desecare, porţiuni umede din zonele cu vegetaţie subsoluri umede şi/sau inundate). Tratamentele se vor executa cu aparatură purtată de către operatori şi/sau vehicule, aplicându-se de la sol sub forma de ceaţă caldă şi /sau ceaţă rece în sistem ULV (volum ultra redus) , cuprinzând zonele prezentate mai sus.

Substanţele utilizate pentru efectuarea dezinsecţiei trebuie să îndeplinească următoarele condiţii:

- să fie active în combaterea insectelor vectoare şi generatoare de disconfort ( ţânţari, muşte, păianjeni, etc.), prin distrugerea larvelor şi tratamente de combatere a insectelor adulte.

- acţiunea insecticidă să fie de şoc şi să se realizeze prin contact şi/sau ingestie.

- să nu afecteze activităţile din arealul în care se acţionează.

- să nu fie toxice pentru populaţie, dăunătoare pentru vegetaţie, animale şi păsări în dozele recomandate de producător.

Criterii de alegere a insecticidelor:

- Eficacitatea;

- Uşurinţa în prepararea şi aplicarea soluţiilor şi în stocarea substanţelor şi produselor;

- Economicitatea;

- Lipsa corozivităţii şi a efectelor distructive;

- Cunoaşterea toxicităţii insecticidelor în condiţille de utilizare şi a măsurilor de protecţie recomandate;

- Spectrul de combatere privind speciile de insecte vectoare;

- Compatibilitate pentru dispersie în sistem ULV (volum ultra redus) ;

- Acţiunea insecticidelor prin contact şi ingestie;

(2) **Dezinfecția**este o metodă a igienei constând în operațiuni de prevenire şi combatere a bolilor infecțioase și parazitare la om și animale, urmărindu-se distrugerea germenilor patogeni de pe suprafețele supuse acestei operațiuni.

Activitatea de dezinfecție se efectuează în:

* 1. depozitele de deșeuri municipale, stații de compostare deșeuri biodegradabile, stații de transfer, stații de sortare şi alte instalații de tratare/eliminare a deșeurilor;
  2. spațiile special amenajate pentru colectarea deșeurilor menajere;
  3. mijloace de transport în comun;
  4. clădiri ale instituțiilor publice, ale operatorilor economici şi ale persoanelor fizice;
  5. clădiri în care există focare declarate care pun în pericol sănătatea oamenilor și a animalelor.

(3) **Deratizarea**reprezintă complexul de mijloace și măsuri, aplicate de toți factorii interesați în combaterea rozătoarelor dintr-un biotop, în scopul reducerii substanțiale a numărului lor. Având în vedere anumite particularități biologice ale rozătoarelor: maturitatea sexuală timpurie (2 luni), perioada scurtă de gestație (21 de zile), prolificitate mare (8-12 pui/fătare), număr mare de fătări (4-6/an), transmitere genetică a rezistenței dobândite la substanțe toxice precum și faptul că, chiar după o deratizare eficace, terenul rămas liber este ocupat rapid de către populațiile din vecinatate, practic este imposibil de vorbit de stârpirea rozătoarelor.

Acțiunea de deratizare a domeniului public și privat este o acțiune energică pe o perioadă scurtă de timp, prin folosirea exclusivă a substanțelor raticide anticoagulante, urmărindu-se uciderea unui număr cât mai mare de rozătoare în care măsurile sanitare dețin un rol foarte important, implicând toți factorii de răspundere interesați, cât și întreaga populație de pe raza localității.

Deratizarea se efectuează la obiectivele pentru care:

a) este prevăzută operațiunea de dezinsecție;

b) este prevăzută operațiunea de dezinfecție, cu excepția mijloacelor de transport în comun;

c) sunt identificate focare de infestare sau condiții de dezvoltare a rozătoarelor în spațiile interioare sau exterioare ale persoanelor fizice ori juridice, care pun în pericol sănătatea oamenilor și a animalelor, inclusiv în zonele demolate și/sau nelocuite.

(4) Pentru desfășurarea activității de dezinsecție, dezinfecție și deratizare prestatorul va întocmi o metodologie de lucru, care să conțină informații relevante privind aplicarea fiecărei substanțe în parte.

**Art. 12.** Prestațiile efectuate persoanelor juridice, pentru clădirile deținute şi punctele gospodărești, precum și prestațiile efectuate persoanelor fizice, pe domeniul privat al acestora, în interiorul gospodăriilor individuale (case) și apartamentelor vor fi finanțate în baza contractelor de prestări servicii încheiate de către operator cu acești utilizatori.

**Art. 13.** (1)Din punct de vedere al frecvenței, dezinsecția se execută:

În ceea ce privește frecvența dezinsecția pentru combaterea țânțarilor se execută:

1. în sezonul cald în perioada mai - septembrie, pentru spațiile deschise prevăzute în programul unitar de acțiune, prin aplicarea tratamentelor multiple pentru combaterea țânțarilor adulți și a larvelor de țânțari;
2. minimum 3 tratamente pe an şi ori de câte ori este nevoie, corespunzător concentrației și tipului de substanțe insecticide ce urmează a fi utilizate în spațiile comune închise ale clădirilor, inclusiv subsoluri umede.

Pentru combaterea alter vectori dezinsecția se execută:

1. trimestrial şi ori de câte ori este nevoie, în spațiile închise ale operatorilor economici cu profil nealimentar, instituțiilor publice și spațiile comune închise ale clădirilor;
2. lunar şi ori de câte ori este nevoie, în spațiile închise ale operatorilor economici cu profil alimentar şi ale unităților sanitare;
3. numai la solicitarea persoanelor fizice din spațiile cu destinație de locuință.

Frecvența şi locul unde se efectuează dezinsecția:

* 1. Dezinsecția terestră ( în exterior) se va efectua la următoarele obiective:
* parcuri, scuaruri, spatii verzi, perdele forestiere, pe suprafața intravilană a municipiului Sfântu Gheorghe prevăzut în Anexa 2 la prezentul caiet de sarcini;
* locurile de joacă pe suprafața intravilană a municipiului;
* canalul Olt , bălţile, lacurile şi ştrandurile ce aparţin municpiului Sfântu Gheorghe prevăzute în Anexa 2 la prezentul caiet de sarcini;
* aliniamentele stradale prevăzută în Anexa 2 la la prezentul caiet de sarcini;
* în locurile în care există focare declarate care pun în pericol sănătatea oamenilor şi a animalelor;
* orice alte terenuri dobândite ulterior de municipiul Sfântu Gheorghe.

(3) Tratamentele la clădirile de tip condominii, casa scării şi subsol și gospodăriile individuale (case), se vor efectua, utilizând aparatura de tratare cu ceață rece sau caldă şi ori de câte ori necesitatea o impune.

În cazul tratamentelor împotriva țânțarilor este obligatorie acțiunea atât împotriva larvelor, cât şi a adulților.

**Art. 14.** Din punct de vedere a frecvenței, conform prevederilor art. 107 din Ordinul 82/2015 privind regulamentul cadru al serviciului de salubrizare a localităților, dezinfecția se execută numai la solicitarea persoanelor fizice sau juridice.

**Art. 15.** Din punct de vedere al frecvenței, deratizarea se execută:

1. pentru operatorii economici cu profil nealimentar și asociațiile de proprietari/locatari, cel puțin o dată pe semestru şi ori de câte ori este nevoie pentru stingerea unui focar;
2. pentru operatorii economici cu profil alimentar, cel puțin o dată pe trimestru şi ori de câte ori este nevoie pentru stingerea unui focar;
3. pentru spațiile deschise din domeniul public şi privat al unitatii administrativ-teritoriale în conformitate cu programul unitar de acțiune, dar nu mai puțin de 3 tratamente pe an;
4. pentru persoanele fizice, la solicitarea acestora sau ori de câte ori este nevoie pentru stingerea unui focar.

**CAPITOLUL V. – Obligațiile operatorului.**

**Art. 16.** (1) Operatorul care prestează activitatea de deratizare, dezinfecție şi/sau dezinsecție are următoarele obligații:

a) înainte de începerea operaţiunii de dezinsecţie sau deratizare la obiectivele din programul unitar de acţiune, să notifice, în scris, autoritatea administrației publice locale şi să aducă la cunoştinţa populaţiei, prin mass-media, cu cel puțin 7 zile înainte, următoarele:

1.tipul operaţiunii ce urmează a se efectua;

2.perioada efectuării tratamentelor;

3.substanţele utilizate, gradul de toxicitate a acestora;

4.măsurile de protecție ce trebuie luate, în special cu referire la copii, bătrâni, bolnavi, albine, animale şi păsări;

b) să stabilească, de comun acord cu persoanele fizice sau juridice, data şi ora începerii tratamentelor de dezinfecţie, dezinsecţie, deratizare în spaţiile închise şi pe suprafeţele deţinute de acestea şi să comunice acestora gradul de toxicitate a substanţelor utilizate şi măsurile de protecţie ce trebuie luate;

c) înainte de începerea operaţiunii de deratizare, dezinfecţie sau deratizare în spaţiile închise ale operatorilor economici, instituţiilor publice, persoanelor fizice şi asociaţiilor de proprietari/locatari, să informeze beneficiarul cu privire la substanţele utilizate şi măsurile de protecţie ce trebuie luate şi să stabilească, de comun acord cu acesta, data şi intervalul orar de efectuare a tratamentelor;

d) să solicite la terminarea operațiunii confirmarea efectuării tratamentelor, prin încheierea unui document de lucru.

e) cunoașterea zonei și a locului unde se execută dezinsecția, dezinfecția și deratizarea;

f) verificarea în urma tratamentelor aplicate, eficienţa acestora şi riscul de reinfestare, risc care se datorează pe de o parte apariției insectelor şi larvelor netratate, iar pe de altă parte insectelor adulte care migrează din zonele învecinate sau ieşirii acestora din locurile de adăpostire în care nu au avut de suferit în urma tratamentelor aplicate sub formă de aerosoli ULV sau ceață caldă.

(2)În cazul în care în urma unui tratament efectuat se aduce o daună imediată, vizibilă, proprietății beneficiarului, acest fapt va fi menționat în documentul de lucru şi va fi comunicat în mod expres operatorului. Vor fi semnalate, de asemenea, toate aspectele ce sunt de natură să afecteze viaţa şi sănătatea oamenilor şi viețuitoarelor.

(3)Operatorul nu este exonerat de răspunderea privind prejudiciile cauzate sănătății oamenilor şi viețuitoarelor, altele decât cele pentru care se aplică tratamentul, dacă s-au utilizat substanțe periculoase pentru aceștia, dacă nu s-au luat măsurile necesare informării populației sau tratamentul este ineficient.

## Art. 17. Operatorul are obligația de a-și dimensiona parcul auto (mijloace speciale de transport), utilajele și echipamentele, precum și personalul calificat, astfel încât să asigure desfășurarea activității de dezinsecție, dezinfecție şi deratizare în condiții corespunzătoare, pe raza municipiului Sfântu Gheorghe, pe toată durata derulării contractului, cu respectarea normelor de sănătate și securitate în muncă.

#### Art. 18. Operatorul va deține licența ANRSC, conform prevederilor art. 109 din Ordinul 82/2015 privind regulamentul cadru al serviciului public de salubrizare a localităților și a art. 30, alin. 1, lit. (b) din Legea nr. [101/2006](https://idrept.ro/00092393.htm) a serviciului de salubrizare a localităților.

#### Operatorul va asigura existența autorizațiilor necesare prevăzute de lege pentru desfășurarea activității de dezinsecție, dezinfecție şi deratizare, pe toată durata de prestare a serviciului.

**Art. 19.** Operatorul activității de dezinsecție, dezinfecție și deratizare din cadrul serviciului de salubrizare din municipiul Sfântu Gheorghe, trebuie să asigure prestarea serviciului în regim de continuitate pentru toți utilizatorii cu respectarea condițiilor tehnice specifice fiecărei activități.

## CAPITOLUL VI. Condiții tehnice și de calitate

**Art. 20.** La activitatea de dezinsecție:

1. Se vor folosi numai substanțe aflate în perioada de garanție și se vor desigila numai în prezența reprezentantului beneficiarului pe întregul parcurs al tratamentelor.
2. Se va lucra numai când condițiile meteo sunt favorabile pentru obținerea eficienței maxime a acțiunilor de combatere. Timpul nefavorabil desfășurării în condiții de eficiență maximă a prestațiilor contractate va decala corespunzător graficul de execuție a serviciilor de combatere angajate, în aceste cazuri se vor încheia notificări scrise între părțile contractante.
3. Se vor utiliza doze de cantități de substanță conform normativelor în vigoare - fișei tehnice - aplicate pe fiecare unitate de suprafață, astfel încât să se asigure eficiența maximă a combaterii pentru perioada garantată a produsului, în acest scop prestatorul va prezenta obligatoriu reprezentanților beneficiarului, care urmăresc lucrarea, prospectele substanțelor folosite.
4. Operatorul îşi va instrui temeinic întreg personalul implicat în acțiunile de combatere pentru a respecta întocmai graficul, traseul, punctele de întâlnire, normele privind protecția muncii, normele de aplicare a substanței pe unitatea de suprafață, normele de protecție a locuitorilor din zonele unde lucrează.
5. Insecticidele folosite trebuie să nu păteze, să nu prezinte miros neplăcut, să fie biodegradabile, să nu dăuneze suprafețelor pe care se aplică și să aibă eficiență pentru combaterea insectelor târâtoare și zburătoare.
6. Diluția insecticidelor pentru alcătuirea soluției de lucru se va face ținând cont de recomandările producătorilor.
7. Norma de aplicare a soluției de lucru se va stabili în funcție de insecta țintă (târâtoare sau zburătoare) și/sau gradul de infestare.

**Art. 21.** La activitatea de dezinfecție:

1. Se vor folosi numai substanțe aflate în perioada de garanție;

**Art. 22.** La activitatea de deratizare:

1. Se vor folosi numai produse raticide aflate în perioada de garanție și se vor desigila numai în prezența reprezentantului beneficiarului pe întregul parcurs al tratamentelor;
2. Produsele raticide trebuie să prezinte eficiența atât în combaterea șoarecilor, cât şi a șobolanilor;
3. Raticidele folosite vor fi sub formă solidă, momeli parafinate sau batoane cerate, pentru a evita eventuale incidente cauzate de folosirea raticidelor cu o altă formă de prezentare, precum praf, etc.
4. Raticidele vor fi prezentate în recipiente sigilate, care să aibă prevăzută data expirării (termenul de valabilitate) în mod clar;
5. Operatorul își va instrui temeinic întreg personalul implicat în acțiunile de combatere, pentru a respecta întocmai graficul lucrărilor, traseul, punctele de întâlnire, normele PSI protecția muncii, normele de aplicare a produselor raticide pe unitatea de suprafață, normele de protecție a locuitorilor din zonele unde lucrează;
6. Norma de aplicare a raticidelor va fi cea recomandată de producător și în funcție de gradul de infestare.

**Art. 23.** Se va atașa ca anexă a prograumului unitar de acțiune lista materialelor şi substanțelor ce se folosesc pentru activitățile de dezinsecție, conform Ordinului A.N.R.S.C nr.111/2007:

|  |  |  |  |  |
| --- | --- | --- | --- | --- |
| Nr.crt. | Denumirea materialelor, substanțelor | U/M | Cantitatea | Norma de consum |
|  |  |  |  |  |

## CAPITOLUL VII. Procedee de lucru și recepția lucrărilor

**Art. 24.** (1) Pentru buna organizare și urmărire a execuției, pe baza Programului unitar de acțiune, se va întocmi un grafic de execuție a lucrărilor de dezinsecție, dezinfecție și deratizare, cu specificarea zonelor și perioadei calendaristice de acțiune, inclusiv responsabilii de lucrare corespunzători părților contractante.

(2) Toate persoanele fizice şi juridice din unitatea administrativ-teritorială au obligaţia să asigure, în perioada de execuţie a tratamentelor, accesul la obiectivele din programul unitar de acţiune aflate în administrarea/proprietatea acestora.

(3) Plata operațiunilor de dezinsecție şi deratizare pentru tratamentele executate la obiectivele prevăzute în programul unitar de acţiune se realizează în conformitate cu prevederile art. 103 al Ordinului 82/2015 în baza proceselor verbale de recepție și a documentelor de lucru confirmate.

(4) Autoritatea contractantă se obligă să plătească operatorului tariful stabilit pe baza ofertei financiare depuse, după emiterea facturii de către operator.

Factura va fi emisă, după efectuarea serviciilor și întocmit pe baza documentelor de lucru și a proceselor verbale de recepție, confirmate de către reprezentanții desemnați ai autorității contractante.

Autoritatea contractantă va plăti prețul prin ordin de plată în contul operatorului, în cel mult 30 de zile de la data preluării facturii.

**Art. 25.** Urmărirea modului de execuție al lucrării se va face de către reprezentanții desemnați, care prin semnarea proceselor verbale de recepție vor confirma cantitatea lucrărilor şi modul de execuție al acesteia.

**Art. 26.** Recepția serviciilor se va face zilnic în perioada de execuție.

**Art. 27.** Verificarea eficienței prestației se va face prin acțiuni de monitorizare.

**Art. 28.** Prestarea activității de dezinsecție, dezinfecție și deratizare se va executa astfel încât să se realizeze:

1. continuitatea activității pe întreaga durată de desfășurare, cu respectarea prevederilor contractuale;
2. corectarea și adaptarea regimului de prestare a activității față de cerințele beneficiarului;
3. controlul calității serviciului prestat;
4. ținerea la zi a documentelor cu privire la prestarea serviciilor;
5. respectarea Regulamentului de organizare și funcționare al activității de dezinsecție, dezinfecție și deratizare din cadrul serviciului de salubrizare a municipiului Sfântu Gheorghe și al Caietului de sarcini, în condițiile legii;
6. prestarea activității pe baza principiilor de eficiență economică, având ca obiectiv reducerea costurilor de prestare a serviciului;
7. asigurarea capacității de lucru a utilajelor și dispozitivelor pentru efectuarea activității, în întreaga arie administrativ teritorială încredințată;
8. îndeplinirea indicatorilor de performanță a prestării activității, aprobați de Consiliul Local al municipiului Sfântu Gheorghe, în condiției legii;
9. asigurarea, pe toată durata de executare a serviciului, de personal calificat și în număr suficient.

**Art. 29.** Operatorul va efectua lucrările de dezinsecție, dezinfecție și deratizare conform programului prestabilit precum şi ca urmare a sesizărilor făcute de persoane juridice, fizice, instituții publice, asociații de proprietari, referitoare la existența unor focare de infecție sau de vectori.

**Art. 30.** Programul prestației va fi elaborat pentru obiectivele şi suprafețele domeniului public al municipiului Sfântu Gheorghe.

Prestatorul de servicii va efectua o monitorizare lunară în zonele ce urmează a fi supuse tratamentelor, în vederea depistării gradului de infestare cu dăunătorii producători de disconfort, întocmind un *Proces verbal de monitorizare* de identificare a dăunătorilor producători de disconfort ( ţânţari, muşte, gândaci, căpuşe, etc.) ce va fi predat beneficiarului până la data de 25 a lunii în curs.

**Art. 31.** Operatorul va verifica periodic dacă tratamentele aplicate au avut efectul scontat sau dacă după efectuarea lucrărilor s-au stins focarele de infecție sau dăunătorii au emigrat în zonele netratate.

**Art. 32.** Operatorul, în urma sesizărilor primite, va identifica locurile unde se cuibăresc insectele și rozătoarele și sunt posibile focare de infecție, stabilind tratamentele și periodicitatea efectuării acestora.

**Art. 33.** (1) Personalul operatorului care deservește rnijloacele de transport a substanțelor pesticide trebuie să fie instruit pentru efectuarea transportului acestor substanțe, să dețină toate documentele de însoțire și să nu abandoneze substanțe pesticide și ambalaje pe traseu.

(2) Pentru transportul substanțelor pesticide se vor folosi traseele cele mai scurte, cu cel mai redus risc pentru sănătatea populației și a mediului.

(3) Ambalajele substanțelor folosite în desfășurarea activității de dezinsecție, dezinfecție și deratizare se vor distruge prin grija operatorului la o societate autorizată pentru aceste servicii, în condițiile Legii.

**Art. 34.** Operatorul are obligația aducerii la cunoștința populației asupra prezenței și toxicității substanțelor utilizate, prin amplasarea de afișe în locuri vizibile.

## CAPITOLUL VIII. Condiții de exploatare a activității de dezinsecție, dezinfecție și deratizare din cadrul serviciului de salubrizare

#### Obiective de exploatare

**Art. 35.** Obiectivele pe care trebuie să le atingă activitatea de dezinsecție, dezinfecție și deratizare, sunt următoarele:

1. îmbunătățirea condițiilor de viață a cetățenilor;
2. promovarea calității şi eficiența activității de dezinsecție, dezinfecție și deratizare;
3. dezvoltarea durabilă a serviciului;

d) protecția mediului înconjurător, cu evidențierea măsurilor de protecție a mediului pe etape de dezvoltare, în concordanță cu programul de adaptare la normele Uniunii Europene.

**Obiective de ordin economic**

**Art. 36.** (1) Activitatea de dezinsecție, dezinfecție și deratizare vor urmări să realizeze un raport calitate/cost cât mai bun pentru perioada de derulare a contractului de delegare și un echilibru între riscurile și beneficiile asumate prin contract.

(2) Structura și nivelul tarifelor practicate vor reflecta costul efectiv al prestației și vor fi în conformitate cu prevederile legale.

**Obiective de mediu**

**Art. 37.** (1) Pe perioada derulării contractului de delegare se vor respecta condițiile impuse prin actele de reglementare emise de autoritățile de mediu competente, care se vor obține prin grija și pe cheltuiala delegatului.

1. Pe toată perioada derulării contractului de delegare - operatorul va implementa condiționările ce se stabilesc prin acte normative, emise de autoritățile de mediu competente conform unor programe de conformare la cerințele de mediu.

## CAPITOLUL IX Obligațiile privind protecția mediului

**Art. 38.** Delegatul trebuie să respecte obligațiile privind protecția mediului care decurg direct din prestarea activității de dezinsecție, dezinfecție și deratizare, precum şi cele derivate din activitățile conexe serviciului, cum ar fi exploatarea utilajelor și a parcului auto, neutralizarea și incinerarea deșeurilor.

## CAPITOLUL X Durata delegării

**Art. 39.** Durata pentru care se deleagă activitatea de dezinsecție, dezinfecție și deratizare în municipiul Sfântu Gheorghe, este de 2 ani de la semnarea contractului.

**Art. 40.**

(1) În conformitate cu art. 55 alin. (1) din Legea nr. 98/2016 ofertantul va prezenta denumirea subcontractantilor si datele de contact ale acestora, categoriile de lucrari din contract pe care intentioneaza sa le subcontracteze, precum si procentul sau valoarea aferenta activitatilor indicate in oferta ca fiind realizate de catre subcontractanti completand aceste informatii in DUAE.Odata cu depunerea DUAE se va prezenta acordul de subcontractare.

(2) Subcontactantii nu trebuie sa se incadreze in situatiile prevazute la art. 164, 165 si 167 din Legea nr. 98/2016.

(3) Informatiile despre acestia trebuie sa se regaseasca in DUAE. In conformitate cu art. 196 alin. (2) din Legea nr. 98/2016 autoritatea contractanta va solicita, inainte de atribuirea contractului de achizitie publica, ofertantului clasat pe primul loc, dupa aplicarea criteriului de atribuire sa prezinte documente justificative actualizate prin care sa demonstreze indeplinirea tuturor criteriilor de calificare si selectie, în conformitate cu informatiile cuprinse in DUAE, asa cum sunt ele metionate mai sus.

## CAPITOLUL XI Sancțiuni

**Art. 41.** În cazul neefectuării în termen din culpa sa exclusivă a activității stabilite prin documentul de lucru, delegatarul va aplica delegatului o penalizare de 1% din valoarea serviciilor care fac obiectul documentului de lucru pentru fiecare zi de întârziere.

**CAPITOLUL XII.** **Indicatorii de performanță**

**Art. 42.** (1)Consiliul Local al municipiului Sfântu Gheorghe stabilește şi aprobă valorile indicatorilor de performanță ai serviciilor de DDD după dezbaterea publică a acestora.

(2) Indicatorii de performanță ai serviciilor de deratizare, dezinsecție, dezinfecție prevăzuți în anexa nr 1.al acestuia;

**Art. 43.** (1)Indicatorii de performanță stabilesc condițiile ce trebuie respectate de operatori pentru asigurarea serviciilor de DDD şi care fac obiectul contractului de delegare a gestiunii, în municipiul Sfântu Gheorghe.

(2) Indicatorii de performanță asigură condițiile pe care trebuie să le îndeplinească serviciul DDD, avându-se în vedere:

1. continuitatea din punct de vedere cantitativ şi calitativ;
2. prestarea serviciilor pentru toți utilizatorii din aria sa de responsabilitate;
3. adaptarea permanentă la cerințele utilizatorilor;
4. excluderea oricărei discriminări privind accesul la acest serviciu;
5. respectarea reglementărilor specifice din domeniul protecției mediului şi al sănătății populației;
6. implementarea unor sisteme de management al calității, mediului şi al sănătății şi securității muncii.

**Art. 44.** Indicatorii de performanță pentru serviciile de DDD se referă la următoarele activități:

1. contractarea serviciilor de deratizare, dezinsecție, dezinfecție
2. măsurarea, facturarea şi încasarea contravalorii serviciilor efectuate;
3. îndeplinirea prevederilor contractuale cu privire la calitatea serviciilor efectuate;
4. menținerea unor relații echitabile între operator şi utilizator prin rezolvarea rapidă subiectivă a problemelor, cu respectarea drepturilor şi obligațiilor care revin fiecărei pârți;
5. soluționarea în timp util a reclamațiilor referitoare la serviciile de deratizare, dezinsecție, dezinfecție;
6. prestarea de servicii conexe serviciilor de deratizare, dezinsecție, dezinfecție– informare, consultanta.

**Art. 45.** În vederea urmăririi respectării indicatorilor de performanță, operatorul trebuie să asigure:

1. gestiunea serviciilor de deratizare, dezinsecție, dezinfecție conform regulamentului deorganizare şi funcţionare a serviciului;
2. evidența clară şi corectă a utilizatorilor;
3. înregistrarea activităților privind măsurarea prestațiilor, facturarea şi încasarea contravalorii serviciilor efectuate;
4. înregistrarea reclamațiilor şi sesizărilor şi modul de soluționare a acestora;

**Art. 46.** În conformitate cu competențele şi atribuțiile legale care le revin, autoritatea administrației publice locale prin serviciul de specialitate din cadrul Primăriei municipiului Sfântu Gheorghe, precum şi reprezentanții ANRSC, au acces neîngrădit la informațiile necesare stabilirii:

- modului de aplicare a legislației şi a normelor emise de ANRSC;

- modului de respectare şi îndeplinire a obligațiilor contractuale asumate;

- calității şi eficienței serviciilor prestate la nivelul indicatorilor de performanță stabiliți încontratele directe;

- modului de formare şi stabilire a tarifelor pentru serviciile de deratizare, dezinsecție, dezinfecție;

- respectării parametrilor ceruți prin prescripțiile tehnice şi a normelor metodologice.

## CAPITOLUL XI Dispoziții finale

**Art. 47.** Obiectivele şi suprafețele unde se va aplica activitatea de dezinsecție, dezinfecție şi deratizare sunt specificate în Programul Unitar de Acțiune.

Pentru serviciile de dezinsecție, dezinfecție și deratizare efectuate pe alte amplasamente aflate în administrare la regii sau unități din subordinea Consiliului Local, persoane fizice, asociații de proprietari (spații închise) sau persoane juridice, operatorul va încheia contracte de prestări servicii urmând a încasa contravaloarea serviciilor de la aceștia la tarifele aprobate prin hotărâre a Consiliului Local conform ofertei financiare în baza căreia s-a încheiat contractul de achiziție publică.

**Anexa nr. 1**

**INDICATORI DE PERFORMANŢĂ**

ai serviciului de salubrizare din municipiul Sfântu Gheorghe pentru activitatea de dezinsecție, dezinfecție și deratizare

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | INDICATORI DE PERFORMANŢĂ | | Trimestrul | | | | Total an |
| I | II | III | IV |
| 0 | 1 | | 2 | 3 | 4 | 5 | 6 |
| 1. | INDICATORI DE PERFORMANŢĂ GENERALI | |  | | | | |
| 1.1. | CONTRACTAREA SERVICIILOR DE DERATIZARE, DEZINSECŢIE, | | DEZINFECŢIE | | | | |
|  | a) numărul de solicitări de îmbunătăţire a parametrilor de calitate ai activităţii prestate, rezolvate, raportat la numărul total de cereri de îmbunătăţire a activităţii, pe categorii de activităţi | | %  100 | %  100 | %  100 | %  100 | %  100 |
| 1.2. | MĂSURAREA ŞI GESTIUNEA CANTITĂŢII SERVICIILOR PRESTATE | | | | | | |
|  | a) numărul de reclamaţii rezolvate privind cantităţile de servicii prestate, raportat la numărul total de reclamaţii privind cantităţile de servicii prestate pe tipuri de activităţi şi categorii de utilizatori | | %  100 | %  100 | %  100 | %  100 | %  100 |
|  | b) ponderea din numărul de reclamaţii de la lit.a) care s-au dovedit justificate | | %  1 | %  1 | %  1 | %  1 | %  1 |
|  | c) procentul de solicitări de la lit.b) care au fost rezolvate în mai puţin de 5 zile lucrătoare | | %  100 | %  100 | %  100 | %  100 | %  100 |
|  | d) numărul de sesizări din parte agenţilor de protecţia mediului raportat la numărul total de sesizări din partea autorităţilor centrale şi locale | | %  10 | %  10 | %  10 | %  10 | %  10 |
|  | e) | numărul de sesizări din partea agenţilor de sănătate publică raportat la numărul de sesizări din partea autorităţilor centrale şi locale | %  10 | %  10 | %  10 | %  10 | %  10 |
|  | f) | numărul de reclamaţii rezolvate privind calitatea activităţii prestate, raportat la numărul total de reclamaţii privind calitatea activităţii prestate, pe tipuri de activităţi şi categorii de utitlizatori | %  100 | %  100 | %  100 | %  100 | %  100 |
|  | g) | ponderea din numărul de reclamaţii de la lit.f) care s-au dovedit justificate | %  1 | %  1 | %  1 | %  1 | %  1 |
|  | h) | procentul de solicitări dela lit.g) care au fost rezolvate în mai puţin de 2 zile calendaristice | %  80 | %  80 | %  80 | %  80 | %  80 |
| 1.3. |  | FACTURAREA ŞI ÎNCASAREA CONTRAVALORII PRESTAŢIILOR | | | | | |
|  | a) | numărul de reclamaţii privind facturarea, raportat la numărul total de utilizatori pe categorii de utilizatori | %  3 | %  3 | %  3 | %  3 | %  3 |
|  | b) | procentul de reclamaţii de la lit.a) rezolvate în mai puţin de 10 zile | %  100 | %  100 | %  100 | %  100 | %  100 |
|  | c) | procentul din reclamaţiile de la lit.a) care s-au dovedit justificate | %  1 | %  1 | %  1 | %  1 | %  1 |
| 1.4. |  | RĂSPUNSURI LA SOLICITĂRILE SCRISE ALE UTILIZATORILOR | | | | | |
|  | a) | procentul de răspunsuri date la sesizări scrise referitoare la activitatea prestată | %  100 | %  100 | %  100 | %  100 | %  100 |
|  | b) | procentul de la lit.a) la care s-a răspuns într-un termen mai mic de 30 de zile calendaristice | %  100 | %  100 | %  100 | %  100 | %  100 |
| 2. |  | INDICATORI DE PERFORMANŢĂ GARANTAŢI |  | | | | |
| 2.1. | INDICATORI DE PERFORMANŢĂ GARANTAŢI PRIN LICENŢA DE PRESTARE A SERVICIULUI | | | | | | |
|  | a) numărul de sesizări scrise privind nerespectarea de către operator a obligaţiilor din licenţă | | nr. 0 | nr. 0 | nr. 0 | nr. 0 | nr. 0 |
|  | b) numărul de încălcări ale obligaţiilor operatorului, rezultate din analizele şi controalele organismelor abilitate | | nr. 0 | nr. 0 | nr. 0 | nr. 0 | nr. 0 |
| 2.2. | INDICATORI DE PERFORMANŢĂ A CĂROR NERESPECTARE ATRAGE PENALITĂŢI CONFORM CONTRACTULUI DE FURNIZARE/PRESTARE | | | | | | |
|  | a) valoarea despăgubirilor acordate de operator pentru culpă proprie sau dacă au existat îmbolnăviri din cauza nerespectării condiţiilor corespunzătoare de prestare a activităţii | | %  0 | %  0 | %  0 | %  0 | %  0 |
|  | b) numărul de neconformităţi constatate de autoritatea administraţiei publice locale, pe activităţi | | nr. 0 | nr. 0 | nr. 0 | nr. 0 | nr. 0 |

**Anexa 2**

**Suprafaţa parcurilor, scuarurilor, spaţiilor verzi de pe raza Municipiului Sfântu Gheorghe.**

|  |  |  |  |
| --- | --- | --- | --- |
| **Nr.Crt.** | **Obiectivul** |  |  |
| 1 | Parcul Elizabeta |  |  |
| 2 | Parc Șaguna |  |  |
| 3 | Parc str. Cimitirului |  |  |
| 4 | Lac agrement Gară |  |  |
| 5 | Malul Râul Olt |  |  |
| 6 | Malul râu Debren |  |  |
| 7 | Malul râului Simeria |  |  |
| 8 | Aliniamentele stradale |  |  |
|  |  |  |  |
|  | Total suprafața intravilan al municipiului Sfântu Gheorghe | 1327,47 ha | |
|  |  |  | |

**Clădirile aflate în administrarea directă a consiliului local al municipiului**

**Sfântu Gheorghe**

**II.**

|  |  |  |
| --- | --- | --- |
| Nr. crt. | Denumire | Suprafața  Utilă/mp\* |
| 1. | CLĂDIRE PRIMARIA municipiului Sfântu Gheorghe |  |
|  | CF.25142-C1 (Teatru) | 2060 |
|  | CF.23536-C1-U3 (Casa căsătoriilor) | 797 |
|  | CF.40227-C1-U7 (Clădire principală) | 229,45 |
| 2. | CLĂDIRE DFPM | 1967 |
| 3. | CLĂDIRE Serviciul Comunitar de Evidență a Persoanelor | 380 |
| 4. | CLĂDIRE Direcția Patrimoniu | 253 |
| 5. | CLĂDIRE Biroul Locativ | 328 |
| 6. | CLĂDIRI – Direcția generală de Gospodărire Comunală | 2110 |
|  | Total mp | 8124,45 mp. |

**\*** Notă - Activitatea de dezinfecție și dezinsecție se efectuează pe întreaga suprafață interioară la clădirile aflate în administrarea directă a Consiliului Local al municipiului Sfântu Gheorghe, astfel la suprafața utilă se aplică un procent de 2,5%, rezultând o suprafață totală de **8327,61** mp.

Anexa nr. 3 la HCL nr.\_\_\_\_/2025

**REGULAMENT**

**de organizare şi funcționare a activităților de deratizare, dezinsecție, dezinfecție în municipiul Sfântu Gheorghe**

**CAPITOLUL I. DISPOZIŢII GENERALE**

**Secțiunea 1.** **Domeniul de aplicare**:

**Art. 1.** (1)Prevederile prezentului regulament se aplică activității de deratizare, dezinsecție, dezinfecție din cadrul serviciului de salubrizare, pentru satisfacerea nevoilor populației de pe raza municipiului Sfântu Gheorghe.

(2) Prezentul regulament stabilește cadrul juridic unitar privind desfășurarea activității de deratizare, dezinsecție, dezinfecție din cadrul serviciului public de salubrizare în municipiul Sfântu Gheorghe, definind modalitățile şi condițiile ce trebuie îndeplinite pentru asigurarea activității de deratizare, dezinsecție, dezinfecție, indicatorii de performanta, condițiile tehnice, precum şi raporturile dintre operator şi utilizator.

(3) Prevederile prezentului regulament se aplică la executarea, recepționarea serviciilor prestate pe raza municipiul Sfântu Gheorghe, cu urmărirea tuturor cerințelor legale specifice în vigoare.

(4) Operatorul care desfășoară activitățile de deratizare, dezinsecție, dezinfecție, indiferent de forma de proprietate și de modul în care este organizată gestiunea serviciului de salubrizare, se va conforma prevederilor prezentului regulament.

**Art. 2.** Modul de organizare şi funcționare a activităților de deratizare, dezinsecție şi dezinfecție trebuie să se realizeze pe baza următoarelor principii:

* 1. Protecția sănătății populației;
  2. Responsabilitatea fată de cetățeni;
  3. Conservarea şi protecția mediului înconjurător;
  4. Asigurarea calității şi continuității serviciului;
  5. Tarifarea echitabilă, corelată cu calitatea şi cantitatea serviciului prestat;
  6. Securitatea serviciului;
  7. Dezvoltarea durabilă.

**Art. 3.** Termenii şi noțiunile utilizate în prezentul regulament se definesc după cum urmează:

**Autoritate competenta de reglementare** – Autoritatea Națională de Reglementare pentru Serviciile Comunitare de Utilități Publice, denumită în continuare A.N.R.S.C;

**Dezinfecție** – activitatea de distrugere a germenilor patogeni cu substanțe specifice, în scopul eliminării surselor de contaminare;

**Dezinsecție** – activitatea de combatere a insectelor în stadiul de larvă sau adult cu substanțe chimice specifice;

**Deratizare** – activitatea de combatere a rozătoarelor cu substanțe chimice specifice;

**Deșeuri de origine animală** – subproduse de origine animală, ce nu sunt destinate consumului uman, cadavre întregi sau porțiuni de cadavre provenite din animale, rezultate în urma activității de deratizare;

**Indicatori de performanță** – parametrii ai activităților de deratizare, dezinsecție, dezinfecție, realizați de operatorul de servicii, pentru care se stabilesc niveluri minime de calitate, urmăriți la nivelul operatorului titular al licenței;

**Rețetă** – ansamblu de specificații, sortimente, cantități, concentrațiile soluțiilor, care descriu materialele utilizate pentru serviciile de deratizare, dezinsecție, dezinfecție pentru anumite locații;

**Licență** – actul tehnic şi juridic emis de A.N.R.S.C prin care se recunoaște calitatea de operator al serviciului, precum şi capacitatea şi dreptul de a presta una sau mai multe activități din cadrul serviciului de salubritate;

**Utilizator** - persoană fizică sau juridică care beneficiază, direct sau indirect, individual sau colectiv, de activitățile de deratizare, dezinsecție, dezinfecție în condițiile legii;

**Serviciul public de deratizare, dezinsecție şi dezinfecție** – denumit în continuare Serviciul public DDD.

**Art. 4.** Activitatea de DDD este alcătuită dintr-un ansamblu tehnologic, metodic şi funcțional, care cuprinde construcții, utilaje şi echipamente specifice şi resursa umană, destinate prestării serviciului.

**Art. 5.** Activitatea de DDD trebuie să îndeplinească la nivelul utilizatorilor, indicatorii de performanță stabiliți şi aprobați de Consiliul Local al municipiului Sfântu Gheorghe.

**Art. 6.** Gestiunea serviciilor de DDD

**6.1.** Organizarea, reglementarea, gestionarea, coordonarea, monitorizarea şi controlul funcționării serviciilor de DDD din municipiul Sfântu Gheorghe, intră în atribuțiile Direcției de Gospodărie Comunală din cadrul Primăriei municipiului Sfântu Gheorghe, conform competențelor şi atribuțiilor stabilite de legislația în vigoare .

**6.2.** Operatorul serviciilor de deratizare, dezinsecție, dezinfecție este obligat să asigure continuitatea serviciilor în conformitate cu obligațiile contractuale, cu excepția cazurilor de forță majoră, care vor fi menționate în documentația de atribuire a contractului de delegare a gestiunii.

**Secțiunea a 2-a** – **Accesul la serviciile de deratizare, dezinsecție, dezinfecție**.

**Art. 7.** (1)Toți utilizatorii, persoane fizice sau juridice de pe teritoriul municipiului Sfântu Gheorghe, au garantat dreptul de a beneficia de aceste servicii.

(2) Utilizatorii au drept acces, fără discriminare, la informațiile publice privind activitățile de DDD, la indicatorii de performanță, la structura tarifară şi la clauzele contractuale.

(3) Operatorul activităților de deratizare, dezinsecție, dezinfecție este obligat ca prin modul de prestare a acestora să asigure protecția sănătății populației, utilizând numai utilaje, echipamente şi tehnologii corespunzătoare cerințelor autorității contractante, a autorităților din domeniul sănătății publice şi de protecție a mediului.

**Secțiunea a 3-a Documentația tehnică**

**Art. 8.** Prezentul regulament stabilește documentația tehnică pentru operatorul care asigură serviciile de deratizare, dezinsecție, dezinfecție în municipiul Sfântu Gheorghe.

**Art. 9.** Operatorul serviciilor de deratizare, dezinsecție, dezinfecție este obligat să dețină şi să prezinte organelor de control, inclusiv autorității contractante, următoarele documente:

* 1. Contractul de delegare a gestiunii, avizele şi autorizațiile prevăzute de lege;
  2. Documentația tehnică;
  3. Instrucțiunile eliberate de producător a utilajelor şi echipamentelor folosite privind manipularea, exploatarea, întreținerea şi repararea acestora, precum şi documentele de proprietate ale acestora;
  4. Fișe de securitate ale materialelor şi substanțelor folosite, avize şi autorizații ale acestora emise de autoritățile competente ;
  5. Norme generale şi specifice de protecția muncii specifice activității;
  6. Regulament de organizare şi funcționare, precum şi atribuțiile de serviciu pentru întreg personalul;
  7. Registrul de control, de reclamații şi sesizări;
  8. Documente referitoare la instruirea, examinarea şi autorizarea personalului.

**Art. 10.** (1)Operatorul al serviciului de deratizare, dezinsecție, dezinfecție în municipiul Sfântu Gheorghe, are obligația să-şi organizeze o arhivă tehnică pentru păstrarea documentelor de bază prevăzute la art. 9, organizată astfel încât să poată fi găsit orice document cu ușurință.

(2) La încheierea activității, operatorul va preda autorității contractante pe bază de proces-verbal, întreaga arhivă pe care şi-a constituit-o, fiind interzisă păstrarea de către acesta a vreunui document original sau copie.

**Secțiunea a 4-a Îndatoririle personalului operativ**

**Art. 11.** (1)Personalul de deservire operativă se compune din toți salariații care deservesc utilajele şi echipamentele specifice activității desfășurate.

(2) Subordonarea pe linie operativă şi tehnico-administrativă precum şi obligațiile, drepturile şi responsabilitățile personalului de deservire operativă se trec în fișa postului şi în procedura operațională.

**Art. 12.** (1)În timpul prestării serviciului personalul de deservire a operatorului trebuie să asigure funcționarea utilajelor şi echipamentelor în conformitate cu instrucțiunile/procedurile tehnice interne şi dispozițiile personalului ierarhic superior pe linie operativă sau tehnico-administrativă.

(2) Prestarea serviciului de salubrizare trebuie realizată astfel încât să se asigure:

1. Protejarea sănătății populației;
2. Protecția mediului înconjurător;
3. Menținerea curățeniei și crearea unei estetici corespunzătoare a localităților;
4. Conservarea resurselor umane prin reducerea cantității de deșeuri și recelarea acestora;
5. Continuarea serviciului.

**CAPITOLUL II. ASIGURAREA SERVICIILOR DE DEZINSECŢIE, DERATIZARE, DEZINFECŢIE ŞI CONDIŢIILE DE FUNCŢIONARE.**

**Art. 13.** (1) Autoritățile administrației publice locale, instituțiile publice, operatorii economici, cetățenii cu gospodării individuale și asociațiile de proprietari/locatari au obligația de a asigura executarea tratamentelor pentru combaterea artropodelor și rozătoarelor purtătoare de maladii transmisibile și/sau generatoare de disconfort din spațiile pe care le dețin cu orice titlu, la frecvențele prevăzute în prezentul regulament.

(2) În vederea realizării unor tratamente eficiente de dezinfecție, dezinsecție și deratizare, operatorul împreună cu autoritatea administrației publice locale, întocmesc, anual, un program unitar de acțiune de combatere a vectorilor, care va cuprinde:

a) tipul de vectori supuși tratamentului;

b) perioadele de execuție;

c) obiectivele la care se aplică tratamentele.

(3) Perioada de execuție a tratamentelor se decalează în cazul în care se înregistrează condiții meteo nefavorabile.

(4) Obiectivele din programul unitar de acțiune la care se aplică tratamentele sunt:

a) spațiile deschise din domeniul public și privat al municipiului Sfântu Gheorghe;

b) spațiile deschise ale persoanelor fizice şi juridice, în cazul tratamentelor de dezinsecție care se execută de pe aliniamentul stradal, adiacent acestor spații, cu utilaje adecvate;

c) spațiile comune închise ale clădirilor persoanelor fizice și persoanelor juridice (casa scării, subsol și alte asemenea);

d) căminele și canalele aferente rețelelor tehnico-edilitare.

(5) Toate persoanele fizice și juridice din raza administrativ teritorială a municipiului Sfântu Gheorghe au obligația să asigure, în perioada de execuție a tratamentelor, accesul la obiectivele din programul unitar de acțiune aflate în administrarea/proprietatea acestora.

(6) Plata operațiunilor de dezinfecție, dezinsecție și deratizare pentru tratamentele executate la obiectivele prevăzute în programul unitar de acțiune se face în baza proceselor verbale de recepție și a documentelor de lucru, confirmate de către:

a) reprezentanții desemnați din partea administrației publice locale pentru spațiile deschise și închise din domeniul public și privat a municipiului Sfântu Gheorghe;

b) reprezentanții desemnați din partea administrației publice locale pentru spațiile deschise din proprietatea privată a persoanelor fizice și juridice, în cazul în care tratamentele de dezinsecție pentru combaterea țânțarilor se execută de pe aliniamentul stradal al căilor publice cu utilaje de mare capacitate generatoare de ceață rece sau caldă montate pe autovehicule;

c) reprezentanții instituțiilor publice din subordinea autorităților administrației publice locale pentru spațiile comune închise ale clădirilor acestora; în cazul în care nu este posibilă prezența unui reprezentant al instituției publice;

d) persoanele fizice, reprezentanții persoanelor juridice sau reprezentanții asociațiilor de proprietari/locatari, pentru spațiile comune închise ale clădirilor acestora;

(7) Finanțarea și decontarea cheltuielilor cu tratamentele executate la obiectivele din programul unitar de acțiune se asigură de către autoritățile administrative locale în baza proceselor verbale de recepție și a documentelor de lucru prevăzute la alin. (6) lit. a), b), c) precum și în baza proceselor verbale de recepție şi a documentelor de lucru confirmate de reprezentanții instituțiilor publice din subordine pentru orice alte tratamente de dezinfecție, dezinsecție și deratizare executate, împotriva oricărui vector sau agent patogen în spațiile închise ale clădirilor instituțiilor respective.

(8) Autoritatea contractantă se obligă să plătească operatorului tariful stabilit pe baza ofertei financiare depuse, după emiterea facturii de către operator.

Factura va fi emisă, după efectuarea serviciilor și întocmit pe baza documentelor de lucru și a proceselor verbale de recepție, confirmate de către reprezentanții desemnați ai autorității contractante.

Autoritatea contractantă va plăti prețul prin ordin de plată în contul operatorului, în cel mult 30 de zile de la data preluării facturii.

(9) Contravaloarea tratamentelor corespunzătoare obiectivelor din programul unitar de acțiune confirmate de persoanele fizice sau persoanele juridice, prin documentele de lucru prevăzute la alin. (6) lit. d), se suportă de aceste persoane.

(10) Contravaloarea tratamentelor executate în alte spații închise ale clădirilor persoanelor fizice sau juridice, ale clădirilor instituțiilor publice, altele decât cele din subordinea autorității administrației publice locale, precum și orice alte tratamente suplimentare ori împotriva altor vectori şi agenți patogeni față de cele/cei prevăzuți în programul de acțiune se facturează de operator în baza documentelor de lucru confirmate de beneficiari şi se suportă de către aceștia.

**Art. 14.** (1) **Dezinsecția** reprezintă acțiunea de combatere a insectelor în stadiul de larvă şi/sau adult, vectoare de maladii transmisibile şi generatoare de disconfort, fiind ansamblul mijloacelor şi metodelor de prevenire şi combatere cu substanțe chimice specifice a artropodelor (insecte în stadiul de larva sau adult), care vehiculează şi transmit (direct sau indirect) boli infecto-contagioase şi parazitare pentru om şi animale sau generatoare de disconfort. Speciile de insecte cele mai des întâlnite în acest domeniu de activitate sunt: gândacul roșu de bucătărie, gândacul negru de bucătărie, musca, țânțarul, căpușa, ploșnița de casa, molia de haine, puricele, păianjenul, viespa, furnica neagră, molia covoarelor.

1. Din punct de vedere practic, dezinsecția se execută la exterior şi se realizează prin următoarele etape:

* Delarvicidare – operație care se efectuează cu procedee specifice şi are drept scop tratarea habitatelor larvare, respectiv malurile lacurilor, suprafețele luciului de apă stătătoare şi a zonelor mlăștinoase.
* Dezinsecția preventivă ( profilactică) care are scopul de împiedica înmulțirea şi răspândirea insectelor, prin crearea de condiții nefavorabile dezvoltării acestora . Ea trebuie să aibă caracter permanent – lunar;
* Dezinsecția curativă ( de combatere) în focar, care urmărește distrugerea şi îndepărtarea insectelor şi artropodelor din unitatea asupra căreia se acționează Ea se realizează la intervale repetate de 10-14 zile pentru distrugerea focarelor, fiind urmată apoi de dezinsecția profilactică.

(3) Dezinsecția previne şi combate transmiterea unor boli de către insecte, paraziți şi acarieni, care pe lângă factorul de disconfort pe care îl generează, sunt agenți cauzali ai unor pagube economice, precum şi agenți de transmitere la om şi animale, a unor boli infecțioase şi parazitare, cum ar fi febra recurenta, meningita, boala Lyme, tifosul exantematic, tuberculoza, ciuma, malaria, afecțiuni cutanate, dermatoze, iritații ale mucoaselor oculare , toxiinfecții alimentare, viroze, etc.

(4) Dezinsecția se realizează prin:

Factori care influențează dezinsecția:

1. Simultaneitatea tipurilor de dezinsecție

* pulverizarea şi tratamentul la sol sub forma de ceață, în parcuri, zone cu verdeața, pentru combaterea țânțarilor şi a muștelor adulte asigurând distrugerea lor imediată;
* tratamentul terestru şi larvicidarea terenurilor de propagare, de ex: terenuri mlăștinoase, lacuri, bălți, etc. pentru combaterea larvelor care asigura o protecție nai completă;
* dezinsecție biologică cu larvicide;

1. Eficiența desfășurării simultane a tratamentelor:

* tratamentul terestru prin combaterea directă a adulților şi larvelor de insecte în stadii tinere, realizează o eficiență a operațiunii de dezinsecție;
* tratamentul în subsoluri, casa scărilor şi poduri asigură confortul imediat;
* tratamentul prin mijloace aeriene asigură o eficiență sporită şi imediată a operațiunii de dezinsecție datorită cuprinderii în timp scurt a ariei de combatere.

(5) Activitățile se vor efectua cu respectarea Normelor de igienă şi a recomandărilor privind mediul de viață al populației aprobate prin Ordinul Ministrului Sănătății nr.119/2014 cu modificările şi completările ulterioare.

**Art. 15.** (1) În ceea ce privește frecvența, dezinsecția pentru combaterea țânțarilor se execută:

- lunar, în sezonul cald în perioada Mai-Septembrie, pentru spațiile deschise prevăzute în programul unitar de acțiune, prin aplicarea tratamentelor multiple pentru combaterea țânțarilor adulți și a larvelor de țânțari;

- minimum 3 tratamente pe an și ori de câte ori este nevoie, corespunzător concentrației și tipului de substanțe insecticide ce urmează a fi utilizate în spațiile comune închise ale clădirilor, inclusiv subsoluri umede.

(2) Pentru combaterea altor vectori dezinsecția se execută:

- trimestrial și ori de câte ori este nevoie, în spațiile închise ale operatorilor economici cu profil nealimentar, instituțiilor publice şi spațiile comune închise ale clădirilor;

- lunar şi ori de câte ori este nevoie, în spatiile închise ale operatorilor economici cu profil alimentar şi ale unităților sanitare;

- numai la solicitarea persoanelor fizice din spațiile cu destinație de locuință.

(3) Tratamentele în zonele verzi de cartier, parcuri, cursuri de apă, rigole, puncte gospodărești, cimitire, stadioane, teren baze sportive, terenuri concesionate, închiriate, terenuri cu vegetație aferente străzilor, aliniamentelor stradale, trotuarelor, se efectuează de trei ori pe an.

(4) Tratamentele la clădirile de tip condominii, casa scării şi subsol și gospodăriile individuale (case), se vor efectua, utilizând aparatura de tratare cu ceață rece sau caldă şi ori de câte ori necesitatea o impune.

În cazul tratamentelor împotriva țânțarilor este obligatorie acțiunea atât împotriva larvelor, cât şi a adulților.

Activitatea de dezinsecție se efectuează în:

1. clădiri ale unităților sanitare de pe raza municipiului Sfântu Gheorghe;
2. clădiri ale instituțiilor publice, altele decât unitățile sanitare;
3. spații comune închise din clădirile de tip condominiu (casa scării, subsol și alte asemenea) ale persoanelor fizice și juridice, inclusiv asociații de proprietari/locatari;
4. spațiile deschise din domeniul public și privat a municipiului Sfântu Gheorghe, terenurile instituțiilor publice din subordine, parcuri, spații verzi, cimitire, piețe, târguri, alte asemenea;
5. spațiile deschise din proprietatea privată a persoanelor fizice şi juridice: terenuri ale operatorilor economici, terenuri ale persoanelor fizice şi asociațiilor de proprietari/locatari, terenuri ale instituțiilor publice, altele decât cele prevăzute la litera d);
6. căminele şi canalele aferente rețelelor edilitare: alimentare cu apă, canalizare, alimentare cu energie termică, telefonie, rețele subterane de fibră optică şi altele asemenea;
7. clădiri ale operatorilor economici, clădiri ale persoanelor fizice, inclusiv apartamente din imobile de tip condominiu;
8. subsoluri umede sau inundate;
9. depozite de deșeuri municipale, stații de compostare a deșeurilor biodegradabile, stații de transfer, stații de sortare și alte instalații de tratare/eliminare a deșeurilor;
10. alte obiective identificate ca reprezentând focare de infestare și care pot pune în pericol sănătatea oamenilor și a animalelor.

**Art. 16 Deratizare** (1) Activitatea de deratizare reprezintă un complex de măsuri aplicate permanent în scopul distrugerii rozătoarelor dăunătoare (șoareci, șobolani, etc), vectori de maladii transmisibile şi/sau generatoare de disconfort şi menținerea acestora la un nivel numeric redus, având un rol deosebit de important deoarece acestea constituie un permanent pericol de boli şi pierderi economice. Măsurile de combatere sunt:

Preventivă – profilactică – defensivă realizându-se prin:

- împiedicarea pătrunderii şi stabilirii rozătoarelor în obiective,

- îndepărtarea surselor de apă şi hrană pentru rozătoare.

(2) Frecvența serviciilor de deratizare se efectuează astfel:

1. pentru operatorii economici cu profil nealimentar şi asociațiile de proprietari/locatari, cel puțin o dată pe semestru și ori de câte ori este nevoie pentru stingerea unui focar;
2. pentru operatorii economici cu profil alimentar, cel puțin o dată pe trimestru și ori de câte ori este nevoie pentru stingerea unui focar, cu respectarea prevederilor legale referitoare la siguranța alimentului;
3. pentru spațiile deschise din domeniul public şi privat a Municipiului Sfântu Gheorghe, în conformitate cu programul unitar de acțiune, dar nu mai puțin de 3 tratamente pe an;
4. pentru persoanele fizice, la solicitarea acestora sau ori de câte ori este nevoie pentru stingerea unui focar.

(3) Deratizarea se efectuează la obiectivele în care :

1. este prevăzută operațiunea de dezinsecție;
2. este prevăzută operațiunea de dezinfecție, cu excepția mijloacelor de transport în comun;
3. sunt identificate focare de infestare sau condiții de dezvoltare a rozătoarelor în spațiile interioare sau exterioare ale persoanelor fizice sau juridice, care pun în pericol sănătatea oamenilor și a animalelor, inclusiv în zonele demolate și/sau nelocuite

**Art. 17**. **Dezinfecție** (1)Activitatea de dezinfecție este o metodă a igienei care constă în operațiuni de prevenire şi combatere a bolilor infecțioase şi parazitare la om şi animale, urmărindu-se eliminarea germenilor patogeni de pe suprafețele supuse acestor operațiuni. În dezinfecția chimică trebuie utilizate dezinfectante cu spectru de acțiune bactericidă (şi/sau tuberculocidă), virulicidă, fungicidă şi/sau sporicidă.

(2) Dezinfecția se aplică în cazurile în care curățenia nu elimină riscurile de răspândire a infecției, iar sterilizarea nu este necesară şi se efectuează în:

1. depozitele de deșeuri municipale, stații de compostare deșeuri biodegradabile, stații de transfer, stații de sortare și alte instalații de tratare/eliminare a deșeurilor de gunoi;
2. încăperile din cadrul condominiilor prevăzute cu tobogan, destinate colectării deșeurilor municipale;
3. spațiile special amenajate pentru colectarea deșeurilor menajere;
4. mijloace de transport în comun;
5. clădiri ale instituțiilor publice, ale operatorilor economici și ale persoanelor fizice;
6. locurile în care există focare declarate care pun în pericol sănătatea oamenilor și a animalelor.

(3) Dezinfecția se execută numai la solicitarea persoanelor fizice sau juridice.

**Art. 18.** Toate produsele folosite pentru efectuarea serviciilor de deratizare, dezinsecție şi dezinfecție trebuie să aibă Aviz Sanitar eliberat de Ministerul Sănătății, aflate în perioada de garanție.

**Art. 19.** (1) Persoanele fizice sau juridice deținătoare de spații construite, indiferent de destinație, curți şi/sau terenuri virane sau amenajate, unitățile de administrare a domeniului public, ocoalele silvice, instituțiile publice, precum şi unitățile care dețin terenuri şi construcții sunt obligate să asigure efectuarea operațiunilor periodice de dezinsecție și deratizare ori pentru stingerea unui focar, în spațiile deținute de acestea..

(2) Operațiunile de deratizare, dezinsecție şi dezinfecție la obiectivele din programul unitar de acțiune se prestează exclusiv de către operatorul licențiat de A.N.R.S.C. şi numai dacă i-a fost atribuită activitatea în gestiune delegată în condițiile legii.

(3) Persoanele fizice sau juridice, beneficiare ale serviciilor de deratizare, dezinsecție şi dezinsecție, au obligația să permită accesul operatorului în spațiile unde urmează să se realizeze serviciile şi să mențină salubre spațiile pe care le dețin, luând toate măsurile necesare de evacuare reziduurilor, de eliminare a apei stagnate, de remediere a defecțiunilor tehnice la instalațiile sanitare care provoacă inundarea sau stagnarea apei în subsoluri și/sau pe terenurile deținute.

**Art. 20.** Operatorul care prestează activitatea de deratizare, dezinsecție, dezinfecție are următoarele obligații:

1. înainte de începerea operațiunii de dezinsecție sau deratizare la obiectivele din programul unitar de acțiune, să notifice, în scris, autoritatea administrației publice locale și să aducă la cunoștința populației, prin mass-media, cu cel puțin 7 zile înainte, următoarele:

- tipul operațiunii ce urmează a se efectua;

- perioada efectuării tratamentelor;

- substanțele utilizate, gradul de toxicitate a acestora;

- măsurile de protecție ce trebuie luate în special cu referire la copii, bătrâni, bolnavi, albine, animale și păsări;

1. să stabilească, de comun acord cu persoanele fizice și juridice, data și ora începerii tratamentelor de dezinsecție, dezinfecție și deratizare în spațiile închise și pe suprafețele deținute de acestea și să comunice acestora gradul de toxicitate a substanțelor utilizate și râsurile de protecție ce trebuie luate;
2. înainte de începerea operațiunii de dezinsecție, dezinfecție și deratizare în spațiile închise ale operatorilor economici, instituțiilor publice, persoanelor fizice şi asociațiilor de proprietari/locatari și să informeze beneficiarul cu privire la substanțele utilizate şi măsurile de protecție ce trebuie luate și să stabilească, de comun acord cu acesta, data și intervalul orar de efectuare a tratamentelor;
3. să solicite la terminarea operațiunii confirmarea efectuării tratamentelor, prin încheierea unui document de lucru și a procesului verbal de recepție.

**Art. 21.** În cazul refuzului de a permite efectuarea serviciilor pe proprietatea utilizatorului, operatorul are obligația să anunțe autoritatea administrației publice locale pentru luarea măsurilor legale.

**Art. 22.** (1) În cazul în care, în urma unui tratament efectuat, se aduce o daună imediată, vizibilă, proprietății beneficiarului, acest fapt va fi menționat în documentul de lucru şi va fi comunicat în mod expres operatorului. Vor fi semnalate, de asemenea, toate aspectele ce sunt de natura să afecteze viața şi sănătatea oamenilor.

(2) Operatorul nu este exonerat de răspunderea privind prejudiciile cauzate sănătății oamenilor și viețuitoarelor, altele decât cele pentru care se aplică tratamentul, daca s-au utilizat substanțe periculoase pentru aceștia, dacă nu s-au luat măsurile necesare informării populației sau tratamentul este ineficient.

**CAPITOLUL III**. **DREPTURI ŞI OBLIGAŢII**

**Secțiunea 1 – Drepturile şi obligațiile operatorului de servicii de deratizare, dezinsecție, dezinfecție**

**Art. 23.** Operatorul de servicii va acționa pentru implicarea utilizatorilor şi transformarea treptată a acestora în “operatori activi de mediu” cel puțin la nivelul habitatului propriu.

**Art. 24.** Operatorul serviciului de deratizare, dezinsecție, dezinfecție are următoarele drepturi:

1. să încaseze contravaloarea serviciului prestat, conform tarifului aprobat pe baza ofertei financiare de Consiliul Local al municipiului Sfântu Gheorghe,
2. să aibă exclusivitatea prestării serviciului de deratizare, dezinsecție, dezinfecție pentru toți utilizatorii de pe raza municipiului Sfântu Gheorghe, pentru care are contract de prestări servicii care fac obiectul prezentului regulament .
3. să aplice la facturare tarifele aprobate de Consiliul Local al municipiului Sfântu Gheorghe pentru fiecare utilizator în parte şi pentru fiecare activitate în parte, pentru care are încheiat contract de prestări servicii.
4. să suspende sau să limiteze prestarea serviciului, fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate în termen de 30 de zile de la emiterea facturii;
5. Să solicite recuperarea debitelor în instanță.

**Art. 25.** Operatorul serviciului de deratizare, dezinsecție, dezinfecție are următoarele obligații:

1. să asigure prestarea serviciului de deratizare, dezinsecție, dezinfecție, conform prevederilor contractuale şi cu respectarea prezentului regulament, a prescripțiilor, normelor şi normativelor în vigoare;
2. să plătească despăgubiri utilizatorilor pentru prejudiciilor provocate din culpa sa şi demonstrate;
3. să furnizeze autorității contractante, respectiv A.N.R.S.C , informațiile solicitate şi să asigure accesul la documentele şi documentațiile pe baza cărora prestează serviciul de deratizare, dezinsecție, dezinfecție în condițiile legii;
4. să dețină toate avizele, acordurile, autorizațiile şi licențele necesare prestării serviciilor de deratizare, dezinsecție, dezinfecție, prevăzute de legislația în vigoare;
5. să respecte angajamentele luate prin contractele de prestare a serviciilor de deratizare, dezinsecție, dezinfecție;
6. să țină la zi evidența tuturor utilizatorilor cu contracte de prestări servicii în vederea decontării prestației, pe baza tarifelor aprobate de Consiliul Local al municipiului Sfântu Gheorghe;
7. să respecte indicatorii de performanță stabiliți şi aprobați prin hotărâre a Consiliului Local şi precizați în prezentul regulament, să îmbunătățească în mod continuu calitatea serviciilor prestate;
8. să aplice metode performante de management, care să conducă la reducerea costurilor specifice de operare;
9. să asigure desfășurarea corespunzătoare a programelor de deratizare, dezinsecție, dezinfecție;
10. să factureze serviciile prestate în conformitate cu procedurile sau reglementările de facturare, la tarifele aprobate pentru fiecare activitate în parte;
11. operatorul va înregistra toate reclamațiile şi sesizările utilizatorilor într-un registru şi va lua toate măsurile de rezolvare care se impun. În registru se vor consemna numele, prenumele persoanei care a reclamat/sesizat şi a celei care a primit reclamația/sesizarea, adresa, data şi ora reclamației/sesizării, data şi ora rezolvării, numărul de ordine a reclamației/sesizării care va fi comunicat petentului. Operatorul are obligația să transmită autorității contractante reclamațiile, respectiv sesizările scrise, şi să răspundă în maxim 30 de zile de la înregistrarea acestora.

**Secțiunea a 2-a** – **Drepturile şi obligațiile utilizatorilor**

**Art. 26.** Utilizatorii au următoarele drepturi:

1. să utilizeze, liber şi fără discriminare serviciile de deratizare, dezinsecție, dezinfecție în condițiile prevăzute în contractul;
2. să solicite şi să primească, în condițiile legii şi ale contractelor de prestare, despăgubiri sau compensații pentru daunele provocate lor de către operatorii de servicii prin nerespectarea obligațiilor contractuale asumate ori prin prestarea unor servicii inferioare, calitativ şi cantitativ, parametrilor tehnici stabiliți prin contract sau prin normele tehnice in vigoare;
3. să sesizeze autoritatea administrației publice locale şi celor competente orice deficiențe constatate în sfera serviciilor de deratizare, dezinsecție, dezinfecție şi să facă propuneri vizând înlăturarea acestora, îmbunătățirea activității şi creșterea calității serviciului.
4. să primească şi să utilizeze informații privind serviciile de deratizare, dezinsecție, dezinfecție, despre deciziile luate în legătură cu acest serviciu de către autoritatea contractantă, ANRSC sau operator, după caz.
5. să li se presteze serviciile de deratizare, dezinsecție, dezinfecție în condițiile prezentului regulament, ale celorlalte acte normative în vigoare la nivelurile stabilite în contract;
6. să conteste facturile când constată încălcarea prevederilor contractuale;
7. să primească răspuns în maxim 30 de zile la reclamațiile/sesizările adresate operatorului sau autorității administrației publice locale cu privire la neîndeplinirea unor condiții contractuale;
8. Utilizatorilor le este garantat dreptul la accesul serviciilor de deratizare, dezinsecție, dezinfecție şi de utilizare a acestora.

**Art. 27.** Utilizatorii au următoarele obligații:

1. să respecte prevederile prezentului regulament;
2. să achite în termenele stabilite obligațiile de plată în conformitate cu prevederile contractelor de prestare a serviciilor care fac obiectul prezentului regulament, încheiate între utilizator și operator.
3. să aplice măsuri privind deratizarea şi dezinsecția, stabilite de autoritatea locală și de direcția de sănătate publică teritorială;
4. să asigure accesul operatorului de servicii de deratizare, dezinsecție, dezinfecție pentru care are contract de delegare a gestiunii serviciilor care fac obiectul prezentului regulament în municipiul Sfântu Gheorghe, în toate spațiile deținute de către utilizator;
5. să respecte normele de igienă și sănătate publică stabilite prin actele normative în vigoare;
6. să încheie contracte pentru prestarea unei activități a serviciului de salubrizare numai cu operatorul căruia autoritatea administrației publice locale i-a atribuit, în gestiune, activitatea respectivă.

**CAPITOLUL IV. DETERMINAREA CANTITĂŢILOR ŞI VOLUMULUI DE SERVICII PRESTATE**

**Art. 28.** Pentru serviciul de deratizare, dezinsecție, dezinfecție măsurarea cantităților se face în funcție de doza şi de rețeta substanțelor care se utiliza pe unitatea de suprafață sau de volum, recomandate de producător.

**CAPITOLUL V. INDICATORII DE PERFORMAȚĂ**

**Art. 29.** (1)Consiliul Local al municipiului Sfântu Gheorghe stabilește şi aprobă valorile indicatorilor de performanță ai serviciilor de DDD după dezbaterea publică a acestora.

(2) Indicatorii de performanță ai serviciilor de deratizare, dezinsecție, dezinfecție sunt parte integrantă a Caietului de sarcini.

(3) Autorităţile deliberative ale unităţilor administrativ - teritoriale, împreună cu primarii şi preşedinţii consiliilor judeţene, după caz, în calitate de autorităţi executive şi de semnatari ai contractelor de delegare a gestiunii, sunt responsabili de asigurarea serviciului de salubrizare a localităţilor şi urmăresc respectarea de către operator a indicatorilor de calitate a serviciului, a clauzelor contractuale şi a legislaţiei în vigoare referitoare la serviciul de salubrizare.

**Art. 30.** (1)Indicatorii de performanță stabilesc condițiile ce trebuie respectate de operatori pentru asigurarea serviciilor de DDD şi care fac obiectul contractului de delegare a gestiunii, în municipiul Sfântu Gheorghe.

(2) Indicatorii de performanță asigură condițiile pe care trebuie să le îndeplinească serviciul DDD, avându-se în vedere:

1. continuitatea din punct de vedere cantitativ şi calitativ;
2. prestarea serviciilor pentru toți utilizatorii din aria sa de responsabilitate;
3. adaptarea permanentă la cerințele utilizatorilor;
4. excluderea oricărei discriminări privind accesul la acest serviciu;
5. respectarea reglementărilor specifice din domeniul protecției mediului şi al sănătății populației;
6. implementarea unor sisteme de management al calității, mediului şi al sănătății şi securității muncii.

**Art. 31.** Indicatorii de performanță pentru serviciile de DDD se referă la următoarele activități:

1. contractarea serviciilor de deratizare, dezinsecție, dezinfecție
2. măsurarea, facturarea şi încasarea contravalorii serviciilor efectuate;
3. îndeplinirea prevederilor contractuale cu privire la calitatea serviciilor efectuate;
4. menținerea unor relații echitabile între operator şi utilizator prin rezolvarea rapidă subiectivă a problemelor, cu respectarea drepturilor şi obligațiilor care revin fiecărei pârți;
5. soluționarea în timp util a reclamațiilor referitoare la serviciile de deratizare, dezinsecție, dezinfecție;
6. prestarea de servicii conexe serviciilor de deratizare, dezinsecție, dezinfecție– informare, consultanță.

**Art. 32.** În vederea urmăririi respectării indicatorilor de performanță, operatorul trebuie să asigure:

1. gestiunea serviciilor de deratizare, dezinsecție, dezinfecție conform regulamentului de organizare şi funcționare a serviciului;
2. evidența clară şi corectă a utilizatorilor;
3. înregistrarea activităților privind măsurarea prestațiilor, facturarea şi încasarea contravalorii serviciilor efectuate;
4. înregistrarea reclamațiilor şi sesizărilor şi modul de soluționare a acestora;

**Art. 33.** În conformitate cu competențele şi atribuțiile legale care le revin, autoritatea administrației publice locale prin serviciul de specialitate din cadrul Primăriei municipiului Sfântu Gheorghe, precum şi reprezentanții ANRSC, au acces neîngrădit la informațiile necesare stabilirii:

- modului de aplicare a legislației şi a normelor emise de ANRSC;

- modului de respectare şi îndeplinire a obligațiilor contractuale asumate;

- calității şi eficienței serviciilor prestate la nivelul indicatorilor de performanță stabiliți în contratele directe;

- modului de administrare, exploatare, menținere în funcțiune, dezvoltare şi modernizare a întregii activități care face obiectul contractului de delegare a gestiunii;

- modului de formare şi stabilire a tarifelor pentru serviciile de deratizare, dezinsecție, dezinfecție;

- respectării parametrilor ceruți prin prescripțiile tehnice şi a normelor metodologice.

**CAPITOLUL VI. DISPOZIŢII TRANZITORII ŞI FINALE**

**Art. 34.** Prevederile prezentului regulament vor fi actualizate în funcție de modificările de natură tehnică, tehnologică şi legislativă în materie, prin hotărâre a Consiliului Local al municipiului Sfântu Gheorghe